Za snimanje potopljenih nemačkih brodova u Dunavu 180 miliona dinara - Pluton Logistics\nZa snimanje potopljenih nemačkih brodova u Dunavu 180 miliona dinara\n21/11/2019 marko\tDunav, potopljeni nemački brodovi\nSpecijalizovani ronioci sledeće godine zaroniće u Dunav kod naselja Prahovo kraj Negotina, na mesto gde su Nemci 1944. potopili oko 200 brodova bežeći pred Crvenom armijom, kako bi snimili i utvrdili koliko neeksplodiranih ubojnih sredstava još tamo „leži“.\nTi brodovi ugrožavaju međunarodni plovni put u tom delu Dunava, zbog čega Ministarstvo građevinarstva, saobraćaja i infrastrukture planira da se do kraja 2023. izvuku iz vode 23 broda koja u najvećoj meri ugrožavaju saobraćaj.\nBudžetom za 2020. godinu izdvojeno je 180 miliona dinara, koje je obezbedila Evropska investiciona banka, a taj novac će, prema rečima pomoćnika ministra za vodni saobraćaj, Veljka Kovačevića, biti upotrebljen za finansiranje podvodnog snimanja i izrade tehničkog izveštaja o prisustvu neeksplodiranih ubojnih sredstava na brodovima.\nU toku je tender za izbor specijalizovanih ronioca i ističe da je u svetu mali broj takvih ronioca koji znaju da u rekama utvrde prisustvo neeksplodiranih sredstava.\nNa osnovu izveštaja ronioca, Ministarstvo će zatim, kaže Kovačević, objaviti tender za izbor izvođača radova koji će ukloniti brodove iz Dunava.\n– Po našoj planiranoj dinamici radova, očekujemo da ćemo do sredine 2021. imati izvođača radova koji će krenuti sa izvlačenjem brodova. Očekujemo da će ti radovi trajati najmanje dve do dve i po godine – rekao je Kovačević.\nOdluka o tome da li će brodovi, nakon što su više od 70 godina proveli na dnu Dunava, biti izloženi kao eksponat ili vraćeni Nemačkoj, Kovačević odgovara da su u dogovoru sa Vladom Nemačke ta plovila ostavljena nama na raspolaganje, a da ćemo biti dužni da diplomatskim putem vratimo pojedine artefakte, ukoliko budu pronađeni.\nMeđutim, postavlja se pitanje hoće li nešto od tih brodova i ostati, jer, kako navodi Kovačević, postoji mogućnost da će jedna od tehnika izvlačenja biti da se brodovi podvodno seku i deo po deo izvlače iz vode.\n– Jasno je da ako se na taj način brodovi budu izvlačili, od njih neće ostati ništa – kaže Kovačević.\nProjekat izvlačenja potopljene nemačke flotile jako je značajan jer je u tom delu Dunava, nizvodno do luke „Prahovo“, plovni put sužen na 180 metara, a prisustvo ta 23 plovila sužava puta na svega 100 metara.\nZbog toga, nemački brodovi ugrožavaju plovni put na tom delu Dunava, naročito kada je vodostaj reke nizak.\nUkupna vrednost projekta izvlačenja brodova je 23 mil EUR a finansira ga Evropska investiciona banka.\nIstorija beleži da su nacisti bežeći pred Crvenom armijom 1944. godine u operaciji Dunavski vilenjak, po naređenju generala Valtera fon Štetnera, potopili celu Crnomorsku flotilu sa oko 200 patrolnih čamaca, sanitetskih brodova i barži nemačke crnomorske flote duž Đerdapske klisure.\n← NOVA LUKA U BEOGRADU: Detalji projekta\nSaobraćajna kamera koja nagrađuje umesto da kažnjava →\nIzgradnja pruge i luke u TE-TO „Kostolac“\n23/02/2014 04/05/2017 marko\n14/10/2014 01/05/2017 marko\nZimovanje stranih i domaćih plovila


NOVI PAZAR: Neophodno nastaviti sa poštovanjem protivepidemioloških mera – Sandzak Vijesti\nNOVI PAZAR: Neophodno…\nNOVI PAZAR: Neophodno nastaviti sa poštovanjem protivepidemioloških mera\nNOVI PAZAR – „Epidemiološka situacija u Novom Pazaru bolje je nego u većini gradova u Srbiji. Ali to ne sme da zavara niti da dovede do smanjenja mera koje su do sada preduzimane. Sa ovako velikim brojevima novooblelih lica neophodno je da se nastavi sa pridržavanjem protivepidemioloških mera kao što su držanje distance, nošenje maski, poštovanje ograničenog radnog vremena u ugostiteljskim objektima, održavanje higijene.\nMislim da su i Novopzarci uvideli da te mere daju rezultate.“, rekla je nakon sastanka Stručno operativnog tima Štaba za vanredne situacije, dr Ljiljana Milošević, načelnik Sanitarne inspekcije za Raški upravni okruga.\nDirekot Doma zdravlja dr Ervin Ćatović pozvao je na rigorozno pridržavanje mera.\n„U našem gradu situacija se još uvek drži pod kontrolom, još uvek smo zadovoljni sa trenutnom epidemiološkom situacijom, ali ona je preteća. Treba nastaviti s poštovanjem mera, možda čak u nekim segmentima i pooštriti. Svako opuštanje može dovewti do eskaliranja sitacije iako je naš sistem u ovom trenutku spremni. Mi se trudimo da nekim dodatnim merama, smeštanjem asimtomatskim pacijenata i pacijenata sa sasvim lakim simptomima smeštamo na bolničko lečenje, sve u cilju da Novi Pazar iz ovog talasa izađe sa što manje posledica.“, rekao je dr Ervin Ćorović


UBEDLJIVA POBEDA CRVENO- BELIH: Plus 40 u duelu sa Tamišom! | Happy BSC portal\nJEZIVA SAOBRAĆAJKA: U automobilskoj nesreći stradalo i jedno dete\nUBEDLJIVA POBEDA CRVENO- BELIH: Plus 40 u duelu sa Tamišom!\nKošarkaši Crvene zvezde pobedili su večeras Tamiš iz Pančeva sa 94:54 (18:9, 29:20, 17:15, 30:10), u prvom kolu Superlige Srbije.\nIzabranici Dejana Radonjića, ubedljivom igrom savladali su goste iz Pančeva i na taj način uspešno startovali sa odbranom titule u domaćem prvenstvu.\nTamiš je hrabro ušao u meč i u prvih 15 minuta, gostujući tim je imao rezultatski priključak. Crveno-beli su tada počeli da igraju znatno jaču odbranu, pa se na odmor otišlo sa plus 18 za beogradski tim.\nU drugom poluvremenu Zvezda je pokazala individualni kvalitet, dok gosti iz Pančeva nisu mogli da isprate tempo crveno-belih, pa je razlika na kraju bila i maksimalnih plus 40.\nNajefikasniji u timu Crvene zvezde bio je Marko Simonović sa 15 poena, Nemanja Dangubić je dodao 12, dok je Kvinsi Miler meč završio sa 11 poena.\nKod Tamiša, Vujović Nikola je ubacio 11, dok je Dušan Kruščić dodao 10 poena.


MERKEL: EU mora imati zajedničku politiku prema Rusiji i Kini! • HAPPYTV.RS\nMERKEL: EU mora imati zajedničku politiku prema Rusiji i Kini!\n"Sada je važnije nego ikad da nastavimo dijalog i unapređujemo odnose između naših zemalja i ljudi. Na osnovu toga, trebalo bi da nastojimo da konstruktivno rešavamo bilateralne i međunarodne izazove i pronađemo održiva rešenja", poručila je Merkel Putinu, navodi se u saopštenju nemačke vlade.\nNemačka kancelarka Angela Merkel poželela je ranije danas uspeh ruskom predsedniku Vladimiru Putinu u obavljanju novog mandata na toj funkciji i pozvala na dijalog između dve države kako bi se pronašla "održiva rešenja" za globalne izazove.\n"Sada je važnije nego ikad da nastavimo dijalog i unapređujemo odnose između naših zemalja i ljudi. Na osnovu toga, trebalo bi da nastojimo da konstruktivno rešavamo bilateralne i međunarodne izazove i pronađemo održiva rešenja", poručila je Merkel Putinu, navodi se u saopštenju nemačke vlade, a prenosi Rojters.\nFoto: Twitter/CRI Türkçe, Twitter/rs_sputnik\n21.0143 minutes ago


Ovo je Ministarstvo prosvete proslijedilo školama - SandžakBosna\nOvo je Ministarstvo prosvete proslijedilo školama\nBeograd — Ministarstvo prosvete poslalo školama plan režima rada za početak nove školske godine.\nKako pišu Novosti, nova školska godina trebalo bi da počne redovno u svim školama u Srbiji 1. septembra. Časovi će trajati 45 minuta, a odeljenja se neće deliti, već će sva deca zajedno sesti u klupe.\nNakon toga pratiće se epidemiološka situacija po obrazovnim ustanovama, a škole će se, zavisno od broja zaražene dece, razvrstavati u tri zone – zelenu, narandžastu i crvenu – po principu semafora.\nTako će škola koja bude u zelenoj zoni raditi uobičajeno, a ona koja je u narandžastom pojasu nastavu će držati kombinovano – jedan dan časovi će biti u školi, a jedan dan kod kuće. Škola koja se nađe u crvenoj zoni u potpunosti će preći na onlajn nastavu. Zone će se određivati prema procentima zaraženih đaka – pa će, okvirno, u zelenoj zoni biti škola koja ima manje od pet odsto zaraženih, u narandžastoj ona koja ima između 5 i 10 odsto inficirane dece, dok će u crveni pojas ući škola koja pređe dvocifren broj zaraženih učenika.\nOvakav režim rada, kako saznaju Novosti, sadržan je u predlogu koji je sačinilo Ministarstvo prosvete, povodom početka nove školske godine. Predlog će biti upućen Kriznom štabu, a on će ga razmatrati na sledećoj sednici, koja se najavljuje za ponedeljak ili utorak.\n“Zadnju reč imaće Krizni štab. Moguće je da će biti unete promene u ovaj predlog, pa će svi detalji biti poznati tek nakon rasprave na sednici ovog tela. Nakon što bude doneta konačna odluka, Ministarstvo će školama proslediti uputstvo o organizaciji nastave. Uglavnom, sve će biti poznato najkasnije do kraja nedelje” navodi sagovornik Novosti.\nInače, kako bi ovaj sistem funkcionisao, direktori će biti u obavezi da svakog utorka obaveste školsku upravu o broju zaražene dece, da bi se znalo u kojoj zoni se nalazi konkretna obrazovna ustanova.\nO načinu nastave odlučivaće škole, na osnovu toga u kojoj se zoni nalaze, što znači da je odlučivanje decentralizovano. Do sada je praksa bila da škola pošalje predlog Ministarstvu prosvete koje je donosilo konačnu odluku.\nInače, jedna od novina od 1. septembra, odnosi se i na kombinovani model nastave, pa tako više neće biti moguće da deca idu jednu nedelju na nastavu, a jednu da časove prate od kuće, već će se menjati na dnevnom nivou – jedan dan idu u školu, a sledeći će sedeti ispred televizor, što je važilo tokom prošle školske godine za srednjoškolce.\nPrevious Povukli još jedan sladoled iz prodaje\nNext Predsjednik Opštine Rahman Husović upriličio je danas prijem za najbolje studente


RUSI SPREČILI TERORISTE: Stadion na kom je igrala Srbija bio meta... - Mondijal, Fudbal\nHotSport»Fudbal»Mondijal»RUSI SPREČILI TERORISTE: Stadion na kom je igrala Srbija bio meta…\nFederalna služba bezbednosti (FSB) Rusije saopštila je da su njeni pripadnici preduzeli mere kojima su otkrili i osujetili pokušaje terorista da pomoću dronova ugroze bezbednost visokih političkih zvaničnika tokom velikih sportskih događaja, a većinom tokom Mundijala.\nDirektor FSB Aleksandar Bortnjikov nije otkrio koji su teroristi u pitanju niti kako su zaustavljeni. Ministar unutrašnjih poslova Rusije Vladimir Kolokolcev je rekao da je sedam nacionalističkih huliganskih bandi osujećeno da napadnu strane navijače.\nOni su navodno planirali napade na pristalice reprezentacija Engleske, Argentine, Poljske i Senegala. Ni Borotnjikov ni Kolokolcev nisu otkrili tačne lokacije na kojima su bezbednosne službe sprovodile akcije.\nTAGOVI: FIFA, FSB, Mondijal u Rusiji 2018


Hiber: Prepisivanje nikad nije bilo dozvoljeno - Dijalog.net\nNaslovna Društvo Hiber: Prepisivanje nikad nije bilo dozvoljeno\nBeograd, 30. septembar 2019. – Nekadašnji predsednik Odbora za profesionalnu etiku Beogradskog univeztiteta (BU) Dragor Hiber izjavio je da se provera nečijeg doktorata ne može ograničiti na period posle donošenja Pravilnika iz 2016.\nOn je to izjavio komentarišući primedbu o retroaktivnosti u slučaju aktuelnog ministra finansija Siniše Malog.\n„Svi koji otvaraju pitanje retroaktivnosti u slučajevima koji su u žiži javnosti, a za mene slučaj Siniše Malog nije jedini, treba sebi da postave pitanje: da li misle da je pre donošenja važećih univerzitetskih pravilnika na Beogradskom univerzitetu bilo slobodno prepisivati?“, rekao je Hiber za list Danas, povodom primedbe premijerke Ane Brnabić da se o doktoratu Malog, iz 2013, odlučuje po Pravilniku iz 2016.\n„Što bi“, nastavio je Hiber, „za krađe u privatizaciji rekli u jednoj susednoj zemlji ‘ko je jamio, jamio je’, osudićemo samo one koji su prepisivali posle usvajanja Pravilnika o postupku uvrđivanja neakademskog ponašanja u izradi pisanih radova iz 2016. godine“.\n„Tako, naravno, ne može biti“, naglasio je Hiber, profesor Pravnog fakulteta u penziji.\nOn je podsetio da je prepisivanje bilo najteži etički prestup i pre donošenja pravilnika i da je u okviru BU decenijama unatrag radio Etički odbor koji se bavio sankcijama ove vrste prestupa.\nPrema njegovim rečima, pravilnikom je preciziran postupak za utvrđivanje odgovornosti.\n„One koji se pozivaju na pravna pravila u ovom slučaju, na zabranu retroaktivnosti, treba podsetiti i na pravilo da zabrana retroaktivnosti ne važi za procesne norme“, rekao je Hiber.\nOznakeBeogradski univerzitetDragor Hiber\nPrethodno Nagrada za ljudska prava Vaclav Havel dodeljena Regionalnoj mreži Inicijativa mladih za ljudska prava\nSledeće Raskrikavanje: Stefanovićev čovek osnovao portal CIK koji napada kritičare MUP-a\nTop Tags vladavina prava Evropska komisija evropske integracije Društvo Srbija i Evropska unija lokalna samouprava mediji Evropska unija konkurs istraživanje mladi Vlada Republike Srbije OCD Civilno društvo ljudska prava


Pašalić: Ministarstvo nije preduzelo konkretne mere u cilju smanjenja zagađenja vazduha - Infobrif\nObjavljeno 13.01.2020. u 19:00 poslednja izmena 13.01.2020. u 18:17\nMinistarstvo zaštite životne sredine Srbije, po rečima zaštitnika građana Zorana Pašalića „u dužem vremenskom periodu nije sprovelo nijednu konkretnu meru“ povodom žalbi građana na prekomernu zagađenost vazduha, saopšteno je danas iz te nezavisne institucije.\nNavodeći da je postupak pokrenuo po sopstvenoj inicijativi, ombudsman je podsetio da je „još 2018. godine“ kvalitet vazduha u Srbiji zvanično bio ocenjen „Trečom kategorijom“: prekomerno zagađen vazduh bio je registrovan u Beogradu, Kraljevu, Valjevu, Kragujevcu, Subotici, Sremskoj Mitrovici, Pančevu, Užicu, Smederevu i Kosjeriću.\nOn je zatražio od Ministarstva zaštite životne sredine da objasni „iz kojih razloga, uprkos negativnim ocenama kvaliteta vazduha u 2018. godini, nije blagovremeno preduzelo ili predožilo konkretne mere u cilju smanjenja zagađenja vazduha i unapređenja energetske efikasnosti“.\n„S obzirom na to da stručna javnost ukazuje na više različitih uzročnika zagađenja vazduha, i to na sagorevanje uglja lošeg kvaliteta u termoelektranama, intenzivniji saobraćaj, individualna ložišta i trenutne vremenske uslove, da li je Ministarstvo životne sredine izvršilo analizu osnovnih, dominatnih uzročnika visokog stepena zagađenja pojedinačno po gradovima i jedinicama lokalne samouprave“, upitao je ombudsman.\nKontrolaMinistarstvo zaštite životne sredineZagađenje vazduhaZoran Pašalić


Prikazani rezultati za tagove 'masina'. - BJBikers Forum\nPrikazani rezultati za tagove 'masina'.\nPozdrav svim vozacima freedom masinama\ntemu je objavio Turn & Burn u Predstavljanje Članova\nCao svima, vec neko duze vreme sam motrio da napravim nalog na vasem forumu i konacno taj dan je stigao Vozim motore vec od 16 godine, trenutno vozim V Strom-a 1000, sigurno ste ga videli ako ste iz beograda jer moj je malo jedinsven (ima muziku). Vec neko vreme sam razmisljao da snimam moto voznju sirom Srbije da stranci mogu da vide da Srbija ipak nije onako kako je pirkazana u inostreansvu, imamo i mi mnogo da ponudimo! Mozete da me pratite preko mog YouTube kanala, svi konstruktivni komentari prihvaceni! Sve u svemu hvala sto ste me prihvatili da budem i ja deo/clan ovog forum-a, ko zeli da se druzimo javite


LG - Štedljivi šarm - Domino Magazin\nNaslovna IT LG – Štedljivi šarm\nLG – Štedljivi šarm\nLG je predstavio najnoviju seriju monitora W86L. Ovaj ultratanki stilizovani LCD monitor sa LED pozadinskim osvetljenjem elegantnog izgleda donosi dodir ekološkog luksuza.\nBogata klavir-crna površina prekriva ceo monitor, naglašavajući čist i jednostavan dizajn. LG je posebnu pažnju posvetio spoljnim kontrolama na ovom modelu, pa se tasteri ispod donje ivice pojavljuju u crvenom sjaju tek kada im se približite rukom.\nNapredno LED pozadinsko osvetljenje omogućilo je LG-u da model W86L učini neverovatno tankim, debljine 20.5 mm, odnosno za trećinu tanjim i lakšim od većine pozadinski osvetljenih monitora. Sa impresivnim dinamičkim kontrastom od 2.000.000:1, W86L omogućava savršeno jasan prikaz najfinijih detalja pri gledanju slika, filmova ili igranju igara na ovom ekranu. W86 koristi u proseku 40% manje električne energije od standardnih monitora i ne sadrži živu.


Međunarodne mreže – Smart kolektiv\nHome|Razvoj CSR|FOP|Međunarodne mreže\nadmin2020-08-20T07:48:38+00:0030 јануара, 2014|\nPartnerstva sa međunarodnim CSR udruženjima jedan su od glavnih alata za učenje i razmenu iskustava, kao i za jačanje kapaciteta Smart kolektiva u oblasti pružanja usluga pojedinačnim kompanijama, realizacije programa i administriranja Foruma za odgovorno poslovanje.\nKao administrator Foruma poslovnih lidera Srbije, Smart kolektiv je partner Međunarodnog foruma poslovnih lidera (International Business Leadres Forum) – neprofitne organizacije osnovane 1990. godine na inicijativu Princa od Velsa, koja okuplja biznis lidere iz celog sveta i promoviše odgovorno liderstvo u poslovnom sektoru i partnerstva koja služe društvenom i ekonomskom održivom razvoju kao i očuvanju životne sredine, posebno u tržišnim privredama u razvoju. Od 2006. godine uspešno sarađujemo sa najvećom britanskom CSR organizacijom Business in the Community i deo smo njene Globalne partnerske mreže (CSR 360 Global Partner Network), koju čine 124 organizacije iz 64 zemlje. Mreža obezbeđuje znanje, iskustvo i alate za podršku kompanijama i organizacijama u sprovođenju pojedinačnih ili zajedničkih CSR programa i strategija. Smart kolektiv je i nacionalna partnerska organizacija mreže CSR Europe za Srbiju. CSR Europe je vodeća evropska poslovna mreža za društvenu odgovornost, osnovana na inicijativu Evropske komisije, čije članstvo čini 70 multinacionalnih korporacija i 37 nacionalnih partnerskih organizacija. Misija CSR Europe je da podržava članice pri integrisanju CSR-a u svakodnevno poslovanje. CSR Europe je platforma za povezivanje kompanija i razmenu najboljih CSR praksi, inovativne projekte kompanija i stejkholdera i oblikovanje savremene poslovne i društvene agende održivosti i konkurentnosti. Kao administrator Foruma poslovnih lidera Srbije, Smart kolektiv aktivno učestvuje u sprovođenju evropske strategije Enterprise 2020, doprinoseći primerima uspešne prakse kompanija u Srbiji, i učešćem u radnim grupama za razvoj preduzetništva, podsticanje zapošljavanja i volontiranja zaposlenih. Osim toga, redovno prikupljamo studije slučaja i primere dobre prakse kompanija u Srbiji koje se integrišu u EU izveštaje, i na taj način Srbiju stavljamo na evropsku mapu u oblasti CSR-a.\nU partnerstvu sa ovim međunarodnim organizacijama, kao i sa Forumom poslovnih lidera Srbije, sprovodimo nekoliko međunarodnih projekata: od 2011. godine na nacionalnom nivou dodeljujemo Nagradu za volontiranje zaposlenih, a od 2013. i Evropsku nagradu za CSR partnerstvo, koje se organizuju u preko 30 zemalja širom Evrope.\nOsim što sarađuje sa velikim međunarodnim organizacijama, Smart kolektiv je i nacionalni partner organizacije Ujedinjenih nacija za industrijski razvoj (UNIDO) na projektu „Regionalna CSR mreža zemalja Centralne i Istočne Evrope“. Takođe, svojim članstvom podržavamo rad Globalnog dogovora Ujedinjenih nacija u Srbiji i Global Reporting Initiative (GRI) mreže.


Mrzovoljni činovnici odbijaju ulagače - Dnevni list Danas\nPočetna » Ekonomija » Mrzovoljni činovnici odbijaju ulagače\nOpštine se ne trude dovoljno da dovedu strane investitore, tvrdi istraživanje NALED-a i Cesida\nMrzovoljni činovnici odbijaju ulagače\nU prva tri meseca ove godine Srbija je ostvarila ne priliv, nego odliv stranih investicija i to u iznosu od 371,6 miliona evra, iako bi do kraja ove godine morala barem da izjednači rezultat iz prošle, kada se u našu zemlju slilo 1,8 milijardi evra. Međutim, kako pokazuju rezultati najnovijeg istraživanja Cesida i NALED-a, mnoge razvijene opštine u Srbiji, a naročito one koje imaju najviše potencijala za dovođenje novih ulagača, jednostavno se ne trude da privuku čak ni one firme koje pokazuju otvorenu spremnost da svoje podružnice stacioniraju baš na njihovoj teritoriji.\n0Piše: A. Milošević 07. juna 2012. 19.31\nŠtaviše, NALED-ova analiza pokazuje da su službenici u nekim od najrazvijenijih opština, čiji je posao kontakt sa investitorima, nezainteresovani, ravnodušni, neinformisani i neefikasni u pružanju čak i najosnovnijih informacija potencijalnim biznismenima.\nKako bi utvrdili da li su se lokalne samouprave sa visoko cenjenim sertifikatom NALED-a, koji bi trebalo da garantuje da se u njima radi po najvišim standardima, opustile i derogirale nivo svojih usluga, u ovoj organizaciji su angažovali Cesid. On je, pak, oformio fiktivnu firmu, čiji su „predstavnici“ obilazili lokalne samouprave raspitujući se za uslove poslovanja, a rezultati su, kako se pokazalo, poražavajući.\nOd tri proveravane opštine, samo je jedna, Pirot, „prošla“ test, odnosno pokazala interesovanje za privlačenje novog investitora i dobru sposobnost i obučenost svojih službenika, dok su preostale dve, obe iz Vojvodine, novom biznismenu ponudile dijapazon od nepotpunih do netačnih podataka o uslovima za obavljanje posla na njihovoj teritoriji, uz dobru dozu neljubaznosti i iščuđavanja.\nBudući da rezultati istraživanja još nisu prikazani zvaničnicima testiranih lokalnih samouprava, u NALED-u nisu hteli da otkrivaju imena slabo rangiranih vojvođanskih opština, ali su nam potvrdili da su u pitanju samouprave koje u javnosti važe za neke od najnaprednijih i najorganizovanijih u Srbiji. Do sada je takvu sliku podržavao i NALED-ov sertifikat, ali je veliko pitanje da li će te opštine sada uspeti da se resertifikuju, pri čemu bi neuspeh mogao da se odrazi na njihovu privlačnost za strane investitore.\nKada su testirani radnici u Kancelarijama za lokalni ekonomski razvoj situacija je bila jedva nešto bolja.\n– Loše ocene sa početka, prate KLER iz Vojvodine kroz sva postavljena pitanja. Istraživač je stekao utisak potpune ravnodušnosti među zaposlenim kada je u pitanju mogućnost da njihov grad dobije novu investiciju i nova radna mesta. Kao da su spojili dva Uskrsa i samo čekali da to neko i ozvaniči – navodi se u zapažanjima ovog istraživača, koji je intervjue obavljao početkom godine. Kako se dodaje, nadležni u KLER-u nisu dali nijednu korisnu informaciju Cesidovom istraživaču ni po pitanjima eventualne lokacije na kojoj bi preduzeće moglo biti locirano, niti po pitanju radne snage koja bi mogla da bude angažovana, a pokušali su i da izbegnu davanje traženih informacija insistirajući na tome da je neophodno da im se podnese zvaničan zahtev sa pobrojanim pitanjima na koji bi odgovorili za „sedam do deset dana, kada prođu praznici“.\nIstraživanjem je obuhvaćeno i znanje engleskog jezika među nadležnima za kontakt sa investitorima. Ovog puta u Vojvodini su bili bolji, pošto koliko-toliko svi govorili engleski, dok su u Pirotu „na svaki pokušaj komunikacije na engleskom, reagovali spuštanjem slušalice“.\nSaša Paunović, generalni sekretar Stalne konferencije gradova i opština, smatra da NALED-ovi sertifikati nisu veliki pokazatelj stanja u lokalnim samoupravama, „ali da ipak morate da se potrudite da biste ga dobili, što je mnogo više u odnosu na one koji to nisu ni pokušali“.\nPrema njegovoj oceni, ovakvi rezultati istraživanja su posledica toga što opštine na severu „uopšte ne moraju da se trude da dovedu investitore, jer im oni sami dolaze“.\n– Ulagači obilaze sve opštine, ali su im prioritet opštine severno od Save i Dunava, pa osim u slučaju posebne potrebe za lokacijom na jugu, sve investicije idu tamo. Tamo su u blizini i Gazela i aerodrom i ostala infrastruktura – dodaje Paunović.\nPrema njegovim rečima, na rezultate ankete su možda uticale i neke lokalne okolnosti i tadašnja predizborna kampanja, zbog čega su se opštinari možda bavili drugim stvarima.\n– Većina investitora koji bi posetili Uslužni centar ne bi mogli da saznaju bilo kakvu kvalitetnu informaciju koja bi im, ako ne pomogla da osnuju preduzeće, a ono ukazala kome treba da se obrate kako bi to mogli da učine. Nameće se zaključak da je Uslužni centar samo maska koja investitoru može ponuditi osmeh i ljubaznost, a ponekad čak ni to – stoji u Cesidovom izveštaju, u kojem se vojvođanskim opštinama daju kečevi i dvojke za efikasnost i informisanost, dok je Pirot dobio peticu i četvorku.\nKapom i šakom\nGoran Ješić, predsednik vojvođanske opštine Inđija, juče nije hteo da komentariše ovakve zaključke NALED-a, diskreditujući tu nevladinu organizaciju zbog „političke podele sertifikata opštinama“.\n– Kada su počeli sertifikate da dele šakom i kapom, ja sam izašao iz NALED-a – dodao je Ješić.


Prva Globalna Inicijativa Zaštite Pacijenata SZO | Klinika za neurologiju\nHome Sestrinstvo Dostignuća i novine Prva Globalna Inicijativa Zaštite Pacijenata SZO\nPrva Globalna Inicijativa Zaštite Pacijenata SZO\nČista nega je sigurnija nega\nČuvaj živote, čisti svoje ruke\nSa zadovoljstvom predstavljamo da je Klinika za neurologiju KCS postala član Međunarodnog pokreta higijena ruku i smanjenja infekcija povezanih sa zdravstvenom negom HAI, pri SZO.\nPokret pod sloganom “ČUVAJ ŽIVOTE, ČISTI SVOJE RUKE” u organizaciji SZO koji je pokrenut 5. maja 2009.godine. Izazvao je veliku međunarodnu zaintresovanost i podršku zdravstvenih ustanova na svim nivoima, kao prvi korak u obezbeđivanju visokih standarda kontrole infekcije i bezbednosti pacijenta. U periodu od godinu dana pokretanja kampanje, dostignut je broj članova od 11500 bolnica i zdravstvenih ustanova koje predstavljaju 6,5 miliona zdravstvenih radnika iz 137 zemalja.\nOtkako je ova inicijativa pokrenuta, više od 120 Ministarstava zdravlja obavezali su se da će se angažovati za smanjenje HAI, a više od 40 zemalja je organizovalo kampanje.\nPodrškom SZO” Zaštita Pacijenata”, kao deo grupe posvećeni zaštiti pacijenata i poboljšanju higijena ruku, naš zadatak je da sprovedemo i primenimo u svojoj ustanovi, kao i da informišemo javno mnjenje kako bi smo sačuvali živote i podržali primenu “mojih 5 momenata za higijenu ruku” pod okriljem SZO, koji su dostupni na veb stranama (www.who.int/gpsc).


PORTAL KRUG - Da u Kraljevu i njihov život bude lepši i lakši\nDa u Kraljevu i njihov život bude lepši i lakši\nPrevious Article Lepota fotografije – „iz njihovog ugla“\nNext Article „Srbijašume“ blokirale izgradnju kapele?\nIako se osobama sa invaliditetom posvećuje sve više pažnje, mnogi problemi sa kojima se oni svakodnevno susreću i dalje nisu rešeni, a Svetski dan osoba sa invaliditetom nije jedini u godini kada bi trebalo da podsećamo na to\nProblemi osoba sa invaliditetom svuda u svetu su brojni i vrlo slični: siromaštvo, visoka stopa nezaposlenosti i isključenost iz društva. Povodom obeležavanja 3. decembra, Svetskog dana osoba sa invalidetom, treću godinu zaredom, gradonačelnik Kraljeva Predrag Terzić primio je predstavnike organizacija osoba sa invaliditetom. koji su ocenli, da iako se ovoj kategoriji društva posvećuje sve više pažnje, mnogi problemi sa kojima se svakodnevno susreću i dalje nisu rešeni.\nTerzić je ocenio da je u protekloj godini urađeno mnogo na rešavanje problema osoba sa invaliditetom.\n- Trudićemo se da u narednoj godini, rekonstrukcijom ulica pokažemo da osobe sa invaliditetom imaju iste mogućnosti kao i građani koji nemaju invaliditet. Potrebno je urediti prostor namenjen njima, kako bi mogli da provode kvalitetno slobodno vreme – kazao je gradonačelnik Kraljeva, ističući tru lokalne samouprave da obezbedi prostor za udruženju osoba sa dijabetesom i slabovidih i slepih lica.\nOn je obećao da će grad nastojati da obezbedi i prostor koji će nekoliko udruženja koristiriti tokom popodnevnih sati za svoje društvene aktivnosti.\n- Obezbedili smo i novac za zvučne semafore, koji su izuzetno važni slepim i slabovidim osobama, a trudili smo se da prilagodimo i zgradu Gradske uprave i šaltere u njoj osobama koje su gluve i nagluve - naglasio je Terzić.\nPredsednik Unije organizacija osoba sa invaliditetom Ranko Vuković podsetio je da deset procenata svetske populacije ima neki oblik invaliditeta i da invalidnost nije stvar izbora, već slućajnosti, zato što svi, potencijalno, mogu postati osobe sa invalidititetom. Današnjem sastanku prisustvovali su i predstavnici udruženja ,,Autizam Kraljevo", „Savez slepih Kraljevo", „Savez gluvih i nagluvih osoba", ,,Udurženje osoba sa dijabetesom", „Udruženje paraplegičara Kraljevo" i „Udruženje osoba sa invaliditetom Carpe diem - iskoristi dan".\nPrema rečima Ranka Vuković, sastanak sa gradskim čelnicima poslužio je da se istaknu stvari koje su u protekloj godini odrađene valjano, ali i da predstavnici udruženja, apeluju na brže rešavanje problema sa kojima se njihovi članovi susreću.\n- Iako gradska vlast razume naše probleme velikim delom, ostalo je još nekoliko pitanja nerešenih problema. Većina je u procesu rešavanja, što uliva nadu da Kraljevo postaje bolje mesto za nas, jer je svima u interesu da podstaknemo i druga udruženja i osobe sa invaliditetom da budu vidljivi i da im se omogući da rade - ocenio je Ranko.\nOn je naglasio da je jedan od najvećih problema osoba sa invaliditeom i dalje zapošljavanje. Iako tzv. kvantno zapošljavanje podrazumeva zapošljavanje osoba sa invaliditetom, osobe sa lakšim invaliditetom su i dalje u velikoj prednosti u odnosu sa one sa težim invaliditetom, jer zakon nije prepoznao stepen invalidita.\n- Iako je poslodavac dužan da na 20 zaposlenih radnika, zaposli i jednu osobu sa invaliditetom, jedan od problema tog zakona je to što nije prepoznat stepen invaliditeta. Zato još uvek osobe sa većim stepenom invaliditeta znatno teže dolaze do posla, naročito u privatnom sektoru, gde se poslodavci trude da zaposle osobu koja ima najniži, gotovo neprimetan stepen invaliditeta, kako bi imali što veću produkciju rada - naveo je Vuković.\nJelena Jevtović, predstavnica Udruženja osoba sa invaliditetom „Carpe Diem - iskoristi dan", složila se da je danas znatno bolja situacija kada je u pitanju odnos prema osobama sa invaliditetom, nego što je to bilo pre dvadesetak godina.\n- Iako nisu savršeni uslovi, moram da priznam da, ipak, nije ni sve tako „crno". Nadam se da ćemo u narednom periodu, mi kao osobe sa inavliditetom, češće da ukazujemo na probleme sa kojima se susrećemo, jer osobe koje nemaju invaliditet ne mogu da sagledaju probleme iz našeg ugla - kazala je Jevtović.\nGost - Rade zaric\nPost on: 08/10/2020 17:38:32\nSETE ZE INVALIDA PRED IZBORE INVALIDI U SRBIJI SU PONIZENI I OMALOVAZENI BEZ USLOVA ZA ZIVOT\nIme: Rade zaric\nPost on: 08/10/2020 17:31:32\nOsobe sa invaliditetom su u Kraljevu i Srbiji diskriminisani bez ikakvih ljudskih prava odbaceni od svih.Cesto su ponizavani i od strane gradske vlasti kraljeva pa im se bespravno otima imovina minimalna primanja i srestva za zivot.Sete se invalida za javno ekspiniranje i ubiranje politickih poena.


Pauel: Povreda Bolta nije početak njegovog kraja\nM. D.\t 5. jula 2015. 18:00\nBivši svetski rekorder u sprintu Jamajčanin Asafa Pauel veruje da njegov slavni sunarodnik Usein Bolt još nije rekao poslednju reč i da su povreda i slaba forma samo prolazna faza u njegovoj karijeri.\nŠestostruki olimpijski šampion i svetski rekorder u sprintu Bolt odustao je od učešća na mitingu Dijamantske lige u Parizu koji je na programu u subotu, zbog povrede leve noge.\nPauel veruje da bi za Bolta bilo mnogo pametnije da odustane od odbrane titule svetskog prvaka na 100 metara na prvenstvu sveta u Pekingu u avgustu i da se usredsredi samo na štafetu, ili na 200 metara.\n“Ukoliko oseća da nije sto odsto spreman, mislim da bi trebalo da se fokusira na štafetu, ili na 200 metara, ali nadam se da će se vratiti u formu i da će opet biti onaj stari”, rekao je Pauel, a prenosi agencija AP.\nJamajka-zemlja sprintera: Bolt ima neverovatne naslednike (video)\nIvana Španović lako do finala, odmah preko 7 metara\nSudar dve lepotice: Klišina protiv Ivane Španović\nKakav nesportski potez: Atletičarka zbog ovoga završila na VMA (video)\nOn je dodao da su povrede sastavni deo karijere svakog sportiste.\n“Svi se mi povređujemo. Primera radi, bio sam godinama povređen, a opet i dalje trčim brzo”, rekao je Pauel.\nAsafa Pauelatletikausein Bolt\nArtur Edington, engleski astrofizičar\t(1882-1944)\nMili Bože, iže jesi na nebesi, ako se slučajno nešto desi, ti udesi da se nađem na stjuardesi.


Splav kafana Uzbuna - Kuda Izaci\n22:30 - 03:30 h\nBarbara Bobak od 22:30h\nFusion bend od 22:30h\nOliver Mijanović i Milica Šmizla od 22:30h\nKada je ludi letnji provod u pitanju, pravo mesto na kojem ćete moći da uživate svim čulima jeste splav kafana Uzbuna. Već samo njegovo ime govori da je ovo mesto koje mnogo obećava. Smeštena na samom ušću reke Save u Dunav svojim gostima nudi mogućnost odlične zabave uz popularnu domaću muziku, nastupe najvećih zvezda sa domaće estradne scene i vrhunsku atmosferu koja se dugo pamti.\nSplav kafana Uzbuna je vrlo brzo postala mesto gde se okupljaju mladi ljudi željni pozitivne energije, spremni da se u potpunosti prepuste i uživaju u svemu što ih ispunjava i čini srećnim. Ukoliko ste u potrazi za odličnim provodom i još boljim društvom onda je ovo pravo mesto za vaš sledeći izlazak. O maksimalnoj udobnosti svih posetilaca iskusni ugostitelji su vodili računa, pa je ispred samog splava dostupan veliki parking tako da ne morate brinuti gde ćete ostaviti svoj automobil dok ste vi u ludom provodu.\nOsim odlične zabave splav kafana Uzbuna pruža mogućnost da u prelepim letnjim noćima uživate u fascinantnom pogledu na čuvenu beogradsku tvrđavu, Kalemegdan. Svi boemski putevi vode na Ušće, jedno od najboljih mesta za letnji provod u gradu, čuvenu splav kafanu Uzbuna.


EP BiH: 1,5 miliona oko GGM-a\npetak, 06 April 2012 04:12\nViše od 700 hiljada KM za elektrodistributivnu mrežu u Zenici - Uporedo s izgradnjom glavne gradske magistrale u Zenici, Javno preduzeće Elektroprivreda BiH planira uređenje kompletne elektrodistributivne mreže na trasi buduće magistrale. Vrijednost investicije, koju će sufinansirati JP EPBiH i Općina Zenica je 1.470.000,00 KM, od čega je JP Elektroprivreda BiH izdvojila 785.000 KM vlastitih sredstava.\nUređenje elektrodistributivne mreže na području grada Zenice podrazumijeva djelimično izmještanje postojećih srednjenaponskih i niskonaponskih elektroenergetskih objekata iz trase buduće magistrale i djelimičnu izgradnju podzemnih elektroenergetskih vodova koji će se graditi u sklopu magistrale.\nJP Elektroprivreda BiH na ovaj način pruža podršku razvojnim planovima Općine Zenica. Ulaganjima u izgradnju i obnovu elektrodistributivne mreže obezbjeđuje se sigurnije i kvalitetnije snabdijevanje potrošača električnom energijom i smanjenje tehničkih gubitaka na mreži.\nViše iz kategorije: « Foto: Radovi na više mjesta Dom penzionera u štrajku »


Savet državnih tužilaca Severne Makedonije je u subotu uveče na vanrednoj sednici jednoglasno razrešio specijalnu tužiteljku Katicu Janevu, koja je osumnjičena u istrazi za aferu "Reket", dan pre isteka mandata.\nZa razrešenje specijane tužiteljke za prisluškovane razgovre, kojoj bi u nedelju (15. septembar) trebalo da istekne madat, glasalo je svih sedam prisutnih članova tužilačkog saveta Severne Makedonije.\nTime je završen postupak za razrešenje specijalne tužiteljke za prisluškivane razgovore koji je Savet državnih tužilaca pokrenuo 29. avgusta, nakon što je Katica Janeva završila u pritvoru kao trećeosumnjičena u slučaju iznude nazvanom "Reket".\n"Zeleno svetlo" da razreši Janevu Savet je ranije u subotu dobio od poslanika parlamenta Severne Makedonije, nakon što je to 5. septembra odobrio Odbor za izbor i imenovanja, a podržale su i četiri najveće parlamentarne stranke.\nSrpski konzul u Skoplju svedok u slučaju 'Reket'\nPartijske boje novog zakona o tužilaštvu Severne Makedonije


Дачић примио у опроштајну посету амбасадора Краљевине Саудијске Арабије | Socijalistička partija Srbije\nDačić primio u oproštajnu posetu ambasadora Kraljevine Saudijske Arabije Vesti\nPrvi potpredsednik vlade i ministar spoljnih poslova Ivica Dačić primio je u oproštajnu posetu Hani bin Abdulah bin Mohamed Mominaha, ambasadora Kraljevine Saudijske Arabije u Republici Srbiji na narezidentnoj osnovi sa sedištem u Sarajevu, koji uskoro završava svoj mandat.\nMinistar Dačić se zahvalio ambasadoru Mominahu na ličnom doprinosu razvoju bilateralnih odnosa i poželeo mu puno uspeha na ličnom i profesionalnom planu. Ocenio je da se bilateralni odnosi uspešno razvijaju i ukazao na potrebu njihovog daljeg jačanja, posebno u oblastima ekonomije i investicija. Založio se za nastavak političkog dijaloga i razmenu poseta na visokom niovu, istakavši da će njegova poseta Rijadu, koja je ranije bila planirana, biti realizovana čim dođe do stabilizacije zdravstvenih prilika u svetu.\nSaudijski ambasador se zahvalio na prijemu i, složivši se sa ocenama ministar Ivica Dačića o bilateralnim odnosima, naglasio je da očekuje će oni u narednom periodu dodatno jačati, naročito na ekonomskom planu.


Ovo je osumnjičeni za ubistvo Luke Jovanovića! (FOTO) : Nadlanu.com\nOvo je osumnjičeni za ubistvo Luke Jovanovića! (FOTO)\nObjavljeno 18. avg 2014. / 11:42:05\nZa šestoro osumnjičenih je određen pritvor od 48 sati, a nakon toga će biti odlučeno da li će im se produžiti pritvor. Protiv njih je podneta krivična prijava zbog pružanja pomoći počiniocu krivičnog dela, za šta je predviđena kazna do pet godina zatvora.\n- Osumnjičeni je od ranije poznat policiji, između ostalog i zbog pokušaja ubistva, za šta je bio osuđen u Srbiji na tri godine i šest meseci. Tu kaznu je izdržao i 2011. izašao iz zatvora. Takođe je u Štutgartu je bio osuđen na dve godine i 2 meseca, a i nekada se prezivao Marković. Sumnja se da je povezan sa narko grupama sa Zvezdare. On nije uhapšen, ali očekujemo da će ga Turska izručiti u narednih nekoliko dana – rekao je Stefanović.\n- On je koristio svoj pasoš prilikom prelaska granice – naveo je ministar koji je potvrdio da je osumnjičeni bio na splavu “Lasta”, a zatim se sa saučesnicima uputio ka splavu “Fristajler”, pre nego što je došlo do toga da kolima udari Jovanovića.\nStefanović je dodao da se uskoro očekuje hapšenje ubice Luke Jovanovića. Dodao je da je on sa svojim pasošem ušao u Tursku, i da su morali da sačekaju podizanje krivične prijave, kako bi mogli da traže njegovo izručenje.


Oland: Politička unija posle budžetske unije\nFrancuski predsednik Fransoa Oland ocenio je da "politička unija" članica EU treba da usledi posle "budžetske i socijalne unije" i prognozirao je da će ta unija postati stvarnost "posle evropskih izbora 2014".\n"Politička unija, to dolazi posle, to je etapa koja će uslediti posle budžetske unije, bankarske unije, socijalne unije. Ona će doći posle evropskih izbora 2014", kazao je Oland u intervjuu koji je pred sutrašnji početak dvodnevnog samita u Briselu dao za više evropskih listova.\nU intervjuu, Oland je ocenio i da su zemlje Evropske unije "sasvim blizu" izlaska iz krize u evrozoni.\n"Najpre konačnim rešavanjem problema Grčke, koja je učinila toliko napora i koja se mora uveriti da ostaje u zoni evra. Potom, odgovaranjem na zahteve zemalja koje su sprovele očekivane reforme i koje bi trebalo da mogu da se finansiraju pod razumnim uslovima. I najzad, osnivanjem bankarske unije", naveo je Oland.\n"Želim da se sva ta pitanja reše do kraja godine. Tada ćemo moći da se posvetimo promenama našeg načina odlučivanja, produbljivanju naše unije. To će biti veliki posao na početku 2013. godine", dodao je francuski predsednik.\n"Najgore - bojazan od raspada evrozone - prošlo je. Ali, najbolje još nije tu. Na nama je da ga izgradimo", kazao je Oland.\nU intervjuu, Oland je ocenio i da je nemačka kancelarka Angela Merkel "jasna" i da "govori stvar" i poručio da ima "isti pristup" kao ona.


Odlučeno: Banka Srpske ide u likvidaciju! - Prnjavorski informativni portal\nOdlučeno: Banka Srpske ide u likvidaciju!\n„Od dana oduzimanja dozvole za rad, Banci Srpske u privremenoj upravi zabranjuje se da se bavi bankarskim djelatnostima iz člana 87. Zakona o bankama RS“, navedeno je u rješenju Agencije.\nU obrazloženju koje je u posjedu CAPITAL-a navedeno je da je likvidaciju i oduzimanje dozvole Banci Srpske predložio privremeni upravnik banke Petar Mićić u izvještaju koji je dostavio Agenciji 5. aprila.\nU izvještaju privremenog upravnika o finansijskom stanju i perspektivi Banke Srpske konstatovano je da se finansijsko stanje banke ne može poboljšati u mjeri da ona ispuni i održava minimalne uslove kapitala i stopu adekvatnosti kapitala propisane Zakonom o bankama RS.\nAgencija se poziva na konstataciju Mićića da akcionari nisu ispoštovali rok koji je Agencija odredila za dostavljanje konačnog plana aktivnosti za sprovođenje neophodnih mjera za otklanjanje nepravilnosti u poslovanju banke i poboljšanje njenog finansijskog stanja sa utvrđenim rokovima za sprovođenje tih aktivnosti.\n„Privremeni upravnik je u svom izvještaju konstatovao da je banka nesolventna i da postoje uslovi za oduzimanje dozvole za rad i pokretanje postupka likvidacije u njoj“, stoji u obrazloženju Rješenja Agencije.\nDozvola za rad banci se oduzima danom konačnosti ovog Rješenja, koje će biti objavljeno i u Službenom glasniku RS.\nProtiv ovog Rješenja donesenog 27. aprila Vlada RS kao vlasnik banke može se uložiti prigovor Upravnom odboru Agencije do sutra, kada ističe rok od osam dana za žalbu.\nJavni sektor izgubiće desetine miliona KM\nPreostalih 95 miliona KM koji nisu osigurani biće isplaćeno u skladu sa raspoloživim novcem od naplate kredita i prodaje imovine banke. Među neosiguranim depozitima najviše je novca javnog sektora.\nDirektor Agencije za osiguranje depozita BiH Josip Nevestić rekao je za CAPITAL da, prema preliminanim podacima, osigurani depoziti iznose oko 55 miliona KM, ali da bi se tačna cifra utvrdila nakon što bude oduzeta dozvola za rad.\n„Ukoliko Agencija i zvanično objavi da se ide u likvidaciju, mi ćemo izaći u javnost sa tačnim terminima i načinima isplate depozita. Ali, i mi još uvijek čekamo zvanično saopštenje Agencije. Ono što mogu reći je da će, ako banka ode u likvidaciju, osigurani depoziti biti isplaćeni u najkraćem mogućem roku“, naglasio je Nevjestić.\nPrivremeni upravnik Banke Srpske Petar Mićić danas nije odgovarao na telefonske pozive.\nIzabran novi rektor!


I hidracija i svetski trend – probajte Smart Water - Story\nIako tokom najtoplijeg godišnjeg doba ne volimo da ih viđamo, od ovog leta će nas hidrirati voda insirisana oblacima – Smart Water. Ova voda pruža savršenu hidraciju za postizanje svega što ste planirali da uradite, ako ne i malo više od toga.\nSmart Water je nov proizvod kompanije Coca-Cola koja je u potrazi za inspiracijom gledala u oblake i koristeći najsavremeniju tehnologiju ponovila proces stvaranja i kruženja vode u prirodi da bi stvorila ovu jedinstvenu vodu. Sa dodatim mineralnim solima magnezijuma, kalijuma i kalcijuma koje joj daju čist, osoben i svež ukus, Smart Water odiše inovacijama, prestižom i stilom. Ona je idealna hidracija za radoznale, urbane, ambiciozne i motivisane za uspeh, a sada je možemo kupiti i kod nas.\nAko volite da pratite svetske trendove, onda je Smart Water vaš izbor. Pored toga što je već prepoznata kao broj 1 premium brend u svetu, Smart Water je omiljena voda holivudske glumice Dženifer Aniston, koja nigde ne ide bez nje.


10 najboljih hotela u Kork u 2020: Tripadvisor\nKampovi – Kork\nHoteli sa 5 zvezdica– Kork\nHoteli sa 4 zvezdice– Kork\nHoteli sa 3 zvezdice– Kork\nHoteli u blizini: Blarney Stone\nHoteli u blizini: Cork Institute of Technology\nHoteli u blizini: University College Cork\nNajbolji hoteli - Kork, Irska\nPrikaži 166 rezultata\n166 objekata u Kork\nBr. 1 u pogledu odnosa cena/kvalitet od 166 smeštajnih objekata u Kork\nBr. 2 u pogledu odnosa cena/kvalitet od 166 smeštajnih objekata u Kork\nBr. 3 u pogledu odnosa cena/kvalitet od 166 smeštajnih objekata u Kork\nBr. 4 u pogledu odnosa cena/kvalitet od 166 smeštajnih objekata u Kork\nBr. 5 u pogledu odnosa cena/kvalitet od 166 smeštajnih objekata u Kork\nBr. 6 u pogledu odnosa cena/kvalitet od 166 smeštajnih objekata u Kork\nBr. 7 u pogledu odnosa cena/kvalitet od 166 smeštajnih objekata u Kork\nBr. 8 u pogledu odnosa cena/kvalitet od 166 smeštajnih objekata u Kork\nBr. 9 u pogledu odnosa cena/kvalitet od 166 smeštajnih objekata u Kork\nBr. 10 u pogledu odnosa cena/kvalitet od 166 smeštajnih objekata u Kork\nBr. 11 u pogledu odnosa cena/kvalitet od 166 smeštajnih objekata u Kork\nBr. 12 u pogledu odnosa cena/kvalitet od 166 smeštajnih objekata u Kork\nBr. 13 u pogledu odnosa cena/kvalitet od 166 smeštajnih objekata u Kork\nBr. 14 u pogledu odnosa cena/kvalitet od 166 smeštajnih objekata u Kork\nBr. 15 u pogledu odnosa cena/kvalitet od 166 smeštajnih objekata u Kork\nBr. 16 u pogledu odnosa cena/kvalitet od 166 smeštajnih objekata u Kork\nBr. 17 u pogledu odnosa cena/kvalitet od 166 smeštajnih objekata u Kork\nBr. 18 u pogledu odnosa cena/kvalitet od 166 smeštajnih objekata u Kork\nBr. 19 u pogledu odnosa cena/kvalitet od 166 smeštajnih objekata u Kork\nBr. 20 u pogledu odnosa cena/kvalitet od 166 smeštajnih objekata u Kork\nBr. 21 u pogledu odnosa cena/kvalitet od 166 smeštajnih objekata u Kork\nBr. 22 u pogledu odnosa cena/kvalitet od 166 smeštajnih objekata u Kork\nBr. 23 u pogledu odnosa cena/kvalitet od 166 smeštajnih objekata u Kork\nBr. 24 u pogledu odnosa cena/kvalitet od 166 smeštajnih objekata u Kork\nBr. 25 u pogledu odnosa cena/kvalitet od 166 smeštajnih objekata u Kork\nBr. 26 u pogledu odnosa cena/kvalitet od 166 smeštajnih objekata u Kork\nBr. 27 u pogledu odnosa cena/kvalitet od 166 smeštajnih objekata u Kork\nBr. 28 u pogledu odnosa cena/kvalitet od 166 smeštajnih objekata u Kork\nBr. 29 u pogledu odnosa cena/kvalitet od 166 smeštajnih objekata u Kork\nBr. 30 u pogledu odnosa cena/kvalitet od 166 smeštajnih objekata u Kork\nČesta pitanja o hotelima – Kork\nKoji su najbolji hoteli u blizini atrakcije Spike Island?\nPopularni hoteli u blizini atrakcije Spike Island uključuju hotele WatersEdge Hotel, Commodore Hotel i Bella Vista Hotel & Self Catering Suites. Pogledajte celu listu: Hoteli u blizini: Spike Island.\nKoji hoteli su najbliži aerodromu Cork Airport?\nPopularni hoteli u blizini aerodroma Cork Airport uključuju hotele Cork Airport Hotel, Cork International Hotel i Travelodge Cork Airport. Pogledajte celu listu: Hoteli u blizini: (ORK) Aerodrom u Korku.\nKoji su najbolji hoteli u blizini atrakcije Cork City Gaol?\nNeki od najpopularnijih hotela u blizini atrakcije Cork City Gaol su The Kingsley, Blarney Park Hotel i The River Lee. Pogledajte celu listu: Hoteli u blizini: Cork City Gaol.\nKork – koji su najbolji hoteli sa spa centrom?\nKork – hoteli Hayfield Manor Hotel, The Montenotte Hotel i The Metropole Hotel imaju spa centar i dobili su odlične komentare putnika. Pogledajte celu listu: Spa hoteli - Kork.\nKork – koje četvrti su popularne za odsedanje?\nKork – popularne četvrti sa hotelima obuhvataju: Centre, Douglas i Montenotte.\nKork – koji hoteli su pogodni za porodice?\nHoteli Hayfield Manor Hotel, The River Lee i Cork International Hotel su dobili sjajne komentare od putnika koji putuju u: Kork. Pogledajte celu listu: Hoteli za porodice - Kork.\nKork – koji su najbolji romantični hoteli?\nHoteli Hayfield Manor Hotel, The River Lee i The Montenotte Hotel su dobili sjajne komentare putnika koji traže romantični hotel u: Kork. Pogledajte celu listu: Romantični hoteli - Kork.\nKork – koji su najbolji hoteli sa bazenom?\nKork – neki od najpopularnijih hotela sa bazenom su Hayfield Manor Hotel, The River Lee i The Montenotte Hotel. Pogledajte celu listu: Hoteli sa bazenom - Kork.\nKork – koji su najbolji hosteli?\nKork – putnici su uživali u sledećim hostelima: Bru Hostel, Hostel Cork City i Kinlay House Cork. Pogledajte celu listu: Hosteli - Kork.


Oboren rekord cijene gasa u Evropi » Javni Servis\nTrenutna cijena na holandskom TTF čvorištu po cijeni od 2.226 dolara za 1.000 kubnih metara Izvor: Shutterstock\nOboren rekord cijene gasa u Evropi\n2 Marta, 2022 3 Marta, 2022 fadminLeave a Comment on Oboren rekord cijene gasa u Evropi\nCijena gasa u Evropi je potukla rekord svih vremena, skočivši za samo nekoliko sati od početka današnjeg trgovanja za više od 500 dolara na više od 2.200 dolara za hiljadu kubika.\nPrema podacima sa londonske ICE berze, gas za isporuku u aprilu se trguje trenutno na holandskom TTF čvorištu po cijeni od 2.226 dolara za 1.000 kubnih metara ili 193,95 eura po MWh, izvještava agencija Tass.\nJutros na otvaranju hiljadu kubika gasa u Evropi je koštalo 1.700 dolara što je bio rast od 22,5 procenta, u odnosu na juče.\nPodsjetimo, nagli rast cijene gasa počeo je 24. februara nakon vesti da je Rusija pokrenula, kako je saopšteno, specijalnu vojnu operaciju u Ukrajini, što je izazvalo na ranom trgovanju u holandskom TTF čvorištu skok cijene “plavog energenta” za 35 odsto na 1.414,5 dolara za hiljadu kubika, ili 120 eura po MWh.\nZamjenik predsjednika Savjeta bezbjednosti Rusije Dmitrij Medvedev izjavio je prije nekoliko dana da će u Evropi gas koštati 2.000 eura zbog obustavljanja postupka dodjele sertifikata za Sjeverni tok 2. „Njemački kancelar Olaf Šolc zatražio je da se obustavi sertifikacija gasovoda Sjeverni tok 2. Aha, dobro. Dobro došli u novi svijet u kome će Evropljani plaćati 2.000 eura za hiljadu kubnih metara gasa”, napisao je Medvedev na Tviteru.\nŠolc je saopštio da je Njemačka preduzela korake za zaustavljanje procesa sertifikacije Sjevernog toka 2, kao odgovor na aktivnosti Rusije u Ukrajini. Izgradnja Sjevernog toka 2, koji se proteže od obale Rusije po dnu Baltičkog mora do Njemačke, završena je prošlog septembra i od tada je ovaj cjevovod na stend-baju u iščekivanju dozvole njemačkih i evropskih vlasti za puštanje u rad.\nTagged Cijena gasa Euronews Serbia Globus Sjeverno tok 2\nĐukanović: Manjinska Vlada najrealnija opcija


Pomoć za porodicu Njeguš iz Marovca | Televizija Leskovac\nPomoć za porodicu Njeguš iz Marovca\nPorodici Njeguš iz Marovca, koja živi u veoma teškim uslovima, saniran je krov kuće zahvaljujući humanitarnoj akciji iniciranoj od strane Udruženja roditelja dece i osoba sa posebnim potrebama „Srce za decu“.\nOvom akcijom je za kratko vreme prikupljen novac za početak radova, od kojeg je na kući saniran krov pre početka kišne sezone i obezbeđeni zamrzivač i električni šporet.\nOd sredstava koja se trenutno prikupljaju biće sređeni plafoni i podovi, kao i dotrajali prozori i vrata. Ugroženu porodicu je sa svojim saradnicima obišao predsednik Opštine Medveđa Nebojša Arsić i pritom se zahvalio svim ljudima dobre volje koji su se nesebično odazvali akciji, među kojima su pivrednici iz Medveđe, kao i zaposleni u ovoj lokalnoj samoupravi.\nArsić je dodao da će se sa aktivnostima ovog tipa nastaviti i ubuduće.\nSvi koji žele da pomognu ovoj porodici mogu to učiniti uplatom na račun 205-242720-10 sa naznakom „Vaše malo nama puno znači“, dok će se donacije u vidu hrane i odeće sprovoditi preko Crvenog krsta u Medveđi. U Kulturnom centru i holu zgrade Opštine u Medveđi postavljene su i kutije za prikupljanje novca.


Nova reagovanja na izjavu Ivanića\n14/09/2018 | 14:09 ⇒ 15/09/2018 | 08:53 | Autor: SRNA\nPredsjednik Vlade Republike Srpske Željka Cvijanović izjavila je Srni da je "apsolutno bezobrazna izjava srpskog člana Predsjedništva BiH Mladena Ivanića da Srbija ne treba da se miješa u izbore u Republici Srpskoj".\nMladen IvanićFoto: RTRS\n"Kad Srbija ulaže u opštine Republike Srpske, onda je to za Ivanića i Vukotu Govedaricu miješanje u izbore ali nije im miješanje u izbore kad strane ambasade 'upumpavaju' novac da bi se rušile institucije Republike Srpske ili kad tim novcem pomažu opoziciju i njihovu info-mašineriju da blate svoje političke protivnike", rekla je Cvijanovićeva Srni upitana da prokomentariše Ivanićevu izjavu da Srbija ne treba da se miješa u izbore u Republici Srpskoj.\nCvijanovićeva je podsjetila da je predsjednik Vučić novac za Republiku Srpsku izdvajao i u izbornim i u neizbornim godinama i da su mu građani Srpske na tome zahvalni.\n"Srbija je zahvaljujući odluci Aleksandra Vučića u jednom teškom finansijskom momentu, prije par godina, spasila likvidnost budžeta Republike Srpske i to u vrijeme kad su upravo ministri i poslanici SDS-a i PDP-a sa nivoa BiH blokirali sredstva namijenjena građanima Srpske. Prema tome, kao što to zna Vlada Republike Srpske, tako znaju i naši prosvjetari, policajci i drugi korisnici budžeta da im je Vučić davao, a Ivanić uskraćivao", podsjetila je premijer Srpske.\nPotpredsjednik Narodne skupštine Republike Srpske Nenad Stevandić rekao je da su ljudi iz Saveza za pobjedu "pod patronatom Bakira Izetbegovića", koji ih je počastio visokim funckijama, te da imaju potrebu da stalno upućuju neke "nepristojne stvari prema Srbiji" da bi sačuvali fond bošnjačkih glasova.\nStevandić je naveo da SzP baštini dio bošnjačkih glasova u Srpskoj, koji glasaju za Mladena Ivanića i Vukotu Govedaricu.\n"To je vrlo loša politika, koja se temelji na tome da trebate 40.000 do 50.000 glasova ljudi koji nemaju domicilan status jer su u inostranstvu, trebate da pridobijete njihove glasove da bi odlučivali, a to onda vodi pod vlast Izetbegovića", rekao je on za TV "Pink",\nOn je dodao da bi umjesto toga trebalo da se bave istragom ko je pokušao da ubije predsjednika Srbije Aleksandra Vučića, ali da to ne čine.\nStevandić je podsjetio da u posljednje četiri godine postoji "rat" srpskih predstavnika na nivou BiH sa vlastitom Vladom Republike Srpske i vlastitim predsjednikom, što je usporilo ekonomski razvoj, stvorilo mnoge incidentne situacije.\n"Mi mislimo da to mora da se promijeni i da na nivou Sarajeva treba da imamo dobru reprezentaciju ljudi iz Srpske koji neće biti skloni pritiscima i podilaženju, bilo međunarodnoj zajednici, bilo bošnjačkim faktorima koji u Sarajevu vode glavnu riječ", rekao je Stevandić.\nOn je dodao se za te četiri godine niko nije dobro pokazao, ni ministar bezbjednosti u Savjetu ministara Dragan Mektić, koji je stalno otvarao srpske sukobe, a štitio kriminal i korupciju sa bošnjačke strane, ni Ivanić koji je, kako je rekao, prespavao većinu svog mandata.\n"Most Bratunac-Ljubovija ili Bratoljub simboličnog naziva nije otvoren već godinu dana iako ga je Srbija završila zato što sa naše strane imamo problema sa zajedničkim organima za izdavanje dozvole za granični prelaz, a to se radi namjerno", rekao je Stevandić.\nPolitički analitičar Dragomir Anđelković rekao je Srni da djeluje cinično kada srpski član Predsjedništva BiH Mladen Ivanić prebacuje nešto Beogradu i kada prebacuje Srbiji da se ona miješa u poslove Republike Srpske i BiH.\n"Ivanić bi trebalo da se zapita - zašto u Beogradu njega niko ne percipira kao štit koji brani srpske interese, već se sa zebnjom posmatra njegovo ponašanje, koje je pre u interesu Sarajeva, nego Banjaluke i Beograda", dodao je Anđelković.\nOn je ocijenio da Mladen Ivanić, kao srpski predstavnik u Predsjedništvu BiH, nije adekvatno reagovao više puta kada su srpski interesi bili ugroženi ili kada je bila ne samo Republika Srpska, već i Srbija na meti.\n"Naprosto, ponašao se kao deo sarajevske elite, a ne srpski predstavnik, kome je pre svega cilj da zaštiti srpske nacionalne interese. Zato deluje sada cinično kada Ivanić prebacuje nešto Beogradu i kada prebacuje Srbiji da se ona meša u poslove Republike Srpske i BiH", rekao je Anđelković.\nOn je dodao da je Srbija, kao garant Dejtona, dužna da razmišlja o tome kako će se Republika Srpska što bolje zaštititi i sve što radi je u funkciji odbrane Republike, podržava kapacitet Srpske da se brani.\nPrema njegovim riječima, predsjednik Republike Srpske Milorad Dodik je do sada pokazao da je on taj koji je u stanju da brani Srpsku i njene interese".\nPolitički analitičar Branko Radun izjavio je danas da u ovom trenutku, za razliku od prošlih vremena, ne vidi da političari iz Srbije aktivno učestvuju u predizbornoj kampanji u BiH i Republici Srpskoj, za razliku od Turske i Hrvatske, koje se otvoreno miješaju.\n"Ne vidimo da neki političar, nije bitno da li je iz vladajuće koalicije ili opozicije, aktivno podržava nekoga u Republici Srpskoj", rekao je Radun Srni.\nPovodom stava srpskog člana Predsjedništva BiH Mladena Ivanića da Srbija ne treba da se miješa u izbore u Republici Srpskoj, Radun je rekao da misli da nema potrebe da se tako nešto potencira u ovom momentu.\nOn je ocijenio da se, s obzirom da su Srbija i Republika Srpska "jedan narod i veoma su bliske", ljudima ne može zabraniti da komentarišu dešavanja i u Srbiji i u Srpskoj.\n"Negde je i normalno da se kaže da je neko za nekoga i ne možete ni da zabranite nekom iz Srbije da kaže da je Dodik ili neko drugi dobar kandidat, pošto smo isti narod, kao što ne možete ni ljudima iz Srpske da zabranite da kažu za politiku u Srbiji da je ok ili nije", rekao je Radun.\nOn je ukazao da se Turska i Hrvatska miješaju u izbore u BiH.\n"Turske se očigledno meša, pa onda imate Hrvatsku, preko hrvatskih stranaka direktno utiče i ispada da svi mogu da se mešaju a da ne računam na Britance i Amerikance, znači svi mogu otprilike da se mešaju u izbore u BiH, samo Srbije ne", dodao je on.\nBivši srpski diplomata Vladislav Јovanović izjavio je danas Srni da se zvanična Srbija uopšte ne miješa u izbore u BiH i Republici Srpskoj, te da ne zna zbog čega je srpski član Predsjedništva BiH Mladen Ivanić "našao" da Srbiju treba opomenuti.\n"Ne znam zbog čega je Ivanić našao da Srbiju treba opomenuti da se ne meša, jer koliko vidim ona se ne meša", rekao je Јovanović.\nOn je istakao da to Srbija naglašava zvanično sa najvišeg mjesta namjerno, da ne bi neko mogao da podmetne da se Srbija miješa ili da je naklonjena jednoj ili drugoj strani, što se vidi i iz zvaničnih izjava.\nЈovanović je ocijenio da postoji interes u Srbiji za te izbore i da je to legitimno.\n"Mi smo isti narod i sigurno da pratimo sa pažnjom šta se dešava na jednoj ili drugoj strani u smislu da želimo da budemo informisani. A da se to tumači kao nešto što bi bila pristrasnost na jednu ili drugu stranu, ne vidim osnova za to", rekao je Јovanović.\nOn je podsjetio da su se ranije u vrijeme Borisa Tadića neki miješali u izbore, navodeći da se Zapad, a posebno Amerika, 2000. godine miješali svim mogućim sredstvima u izbore u Srbiji i finansijski i propagandno i politički, a ništa niko nije rekao tim povodom.\n"I dan danas se taj Zapad meša u izbore niza zemalja, pogotovo Amerika, što je nedopustio", rekao je Јovanović.\nPodsjećamo, zvaničnici i politički analitičari su i juče reagovali na izjavu Mladen Ivanića.\nProdanović: Zapošljavanje uoči izbora - pokušaj poboljšanja rejtinga kod birača\n11:07 > Sanjinu Sefiću 14 i po godina zatvora


Home»Aktuelno»Koalicija za slobodu medija: Opasno targetiranje na televiziji “Pink”\nBy Aleksandar Đokić 11/01/2022 Nema komentara2 Mins Read\nFoto: printscreen sajta\nKoalicija za slobodu medija izrazila je veliku zabrinutost zbog emitovanja pogromaškog pamfleta “Meta porodica” na televiziji “Pink” i pozvala nadležne organe i tela da zaštite etiketirane novinare, političare i javne ličnosti, ali i javnost od opasnih manipulacija i laži kojima obiluje sporni televizijski prilog.\nKako piše Koalicija za slobodu medija, televizija Pink je u nedelju uveče u svojoj centralnoj informativnoj emisiji “Nacionalni dnevnik” emitovala dvadesetominutni, kako kažu, kvazi-dokumentarni film “Meta porodica”. U ovom filmu su mnoge javne ličnosti, a među njima mnogi nezavisni novinari, optuženi da u saradnji sa kriminalcima i stranim obaveštajnim službama organizuju likvidaciju Aleksandra Vučića i njegove porodice.\n“Sugerisanjem da ugrožavaju bezbednost i prizivaju atentat na članove porodice Vučić, ponovo se crta meta na čelo profesionalnim novinarima, a posebno najviše označenim u toj svojevrsnoj ‘tv-poternici’ emitovanoj na televiziji sa nacionalnom pokrivenošću – Stevanu Dojčinoviću, Branku Čečenu, Slobodanu Georgievu i Zoranu Kesiću”, piše u saopštenju.\nIz Koalicije pozivaju Ministarstvo unutrašnjih poslova Srbije i Republičko javno tužilaštvo da se oglase povodom tvrdnji da novinari ugrožavaju najviše predstavnike Republike Srbije.\n“Bez jasne reakcije ovih institucija samo bi se nastavljala kampanja protiv profesionalnih novinara i institucije bi na ovaj način učestvovale u tim napadima”, piše u saopštenju.\nPotpisan Memorandum o saradnji Koalicije za slobodu medija Nastavljeno etiketiranje novinara u Skupštini, medijske i novinarske organizacije formirale koaliciju za zajedničko delovanje ZA SLOBODU MEDIJA Koalicija za slobodu medija: Hitno zaustaviti kampanju protiv profesionalnih medija i nevladinih organizacija\nkoalicija za slobodu medija Mediji napadi na novinare novinari NUNS saopštenje sloboda medija


Cimber ne odlazi iz Beograda - Aviokarta.net\nVesti » Cimber ne odlazi iz Beograda\nCimber ne odlazi iz Beograda\nInformacija, koja se pojavila u javnosti, da Cimber Sterling gasi liniju Kopenhagen – Beograd nije tačna. Ovo je našoj redakciji potvrdila Signe Thorup, direktorka komunikacija danske aviokompanije. Po njenim rečima linija Kopenhagen – Beograd postaje sezonska linija i ona će se realizovati tokom letnjeg reda letenja.\nIako će saobraćaj na ovoj liniji biti prekinut 29. avgusta, on će se nastaviti od 12. marta 2012. godine. Prilikom uvođenja dodatnog trećeg nedeljnog leta tokom ove letnje sezone medijska služba Cimber Sterling-a istakla je da na ovoj liniji veoma izražena sezonalnost i da je linija zabeležila veliki uspeh.\nU međuvremenu je iz Beograda ka Malmeu poleteo i Wizz Air, koji na toj liniji beleži značajnu popunjenost. Ova činjenica mogla bi biti razlog za eventualni pad interesovanja putnika za let Cimber Sterlinga s obzirom da su dva aerodroma udaljena svega 40-tak kilometara i da pokrivaju isto gravitaciono područje.\nAviokompanija Cimber Sterling koja se u poslednje vreme bori sa finansijskim gubicima, primila je novčanu injekciju (oko 22 miliona evra) od ukrajinskog milionera Igora Kolomojskog čime je ovaj investitor postao najveći akcionar danskog avioprevoznika.\nUlasku novog kapitala u kompaniju prethodila je izjava upravnog odbora Cimber Sterlinga u kojoj se ističe da je prethodna zimska sezona bila pogubna za kompaniju koja je imala ogromne neplanirane troškove zbog cene goriva i smanjenog broja putnika. Procene odbora su bile da bi se pojavio rizik od prekida operacija tokom zime ako se ne reši problem sa kreditorima do tada.\nUjedno je Kolomojski preko svoje kompanije Mansvell Enterprises postao vlasnik dva mala švedska avioprevoznika: Skyways-a sa bazom u Stokholmu i City Airline-a sa bazom u Geteborgu. Namera Ukrajinca je da spajanjem tri kompanije (Cimber Sterling, City Airline i Skyway) stvori jedinstvenu skandinavsku (nordijsku) aviokompaniju koja će uspešno konkurisati sve jačem Norwergian Air Shuttle-u.


Service Creatio - Extreme doo\nKada govorimo o Service Creatio modulu, zapravo govorimo o vođenju kontakt centra za svoje klijente, kao i o upravljanju celokupnim načinom na koji se pružaju, evidentiraju analiziraju usluge koje vaša kompanija pruža.\nAgenti kontakt centra u Service Creatio imaju jedinstven pregled svih svojih obaveza na jednom ekranu – Agent Home. Tu mogu da vide koji ih zadaci očekuju, koji su završeni, da komuniciraju sa kolegama ili eksterno i da prate svoje rezultate.\nIsti ovakav pregled imaju i Supervizori, sa svim informacijama koje su im potrebne da bi pratili aktivnosti agenata, zastoje ili slobodne kapacitete koji nisu iskorišćeni.\nService Creatio raspolaže i pametnim redovima čekanja, u kojima se mogu postaviti uslovi dodeljivanja slučajeva, blind slučajevi (gde se kontakti vide tek nakon preuzimanja), kao i prioriteti po kojima se slučajevi tj. zahtevi moraju rešavati.\nKako i sam naziv kaže – Service Creatio omogućava evidenciju i praćenje komunikacije, kako unutar firme, tako i sa eksternim kontaktima, preko svih kanala komunikacije.\nOvo praktično znači da možete telefonirati i slati emailove direktno iz svog radnog okruženja. Osim toga, imate mogućnost da pratite događaje na internoj poslovnoj društvenoj mreži, kao i na self-service portalu za korisnike. Sve ovako nastale informacije možete kasnije analizirati kako biste doneli zaključke o uloženim naporima i rezultatima tih napora.\nUpravljanje znanjem organizacije\nKako postoji veliki broj slučajeva koji se u praksi ponavljaju kod različitih korisnika, neophodno je imati bazu znanja koja će omogućiti agentima da brzo i jednostavno pronađu odgovore na pitanja svojih korisnika, do kojih je neko od kolega već došao.\nService Creatio baza znanja olakšava i održavanje relevantnosti članaka tako što omogućava korisnicima da ocene kvalitet članka i time rangiraju poziciju tog članka u budućim pretragama po istim ili sličnim ključnim rečima.


U ovom trenutku postoji potencijal za zapošljavanje dodatnih 6.000 ljudi u industriji koja je ekološki prihvatljiva i sa izvrsnim radnim uslovima.\nKao što znamo, Bosna i Hercegovina je zemlja s malim brojem stanovnika, čije istorijske okolnosti nisu bile naklonjene njenim stanovnicima. Zbog toga, njen ekonomski rast nije uvijek mogao pratiti napredak koji su imali zapadni susjedi. S druge strane, zbog komplikovanijih životnih okolnosti Bosanci su morali biti inovativni i fokusirani kako bi nadoknadili objektivne nedostatke sistema na koji nisu mogli uticati. Budući da je mala i još uvijek nedovoljno razvijena, Bosna i Hercegovina nije uspjela kreirati vlastite trgovačke kompanije koje su bile u stanju ravnopravno učestvovati u međunarodnoj trgovini sa globalnim gigantima. Ove usluge su u prošlosti bile ograničene činjenicom da su kupci i prodavci morali biti blizu jedni drugima kako bi smanjili troškove transporta. Iako se roba mogla transportovati između zemalja, većinu usluga u međunarodnoj trgovini pružale su strane firme, dok su domaći trgovački putnici obavljali manji dio posla, a i njihov broj je bio ograničen.\nZahvaljujući upotrebi novih telekomunikacionih i informacionih tehnologija, granice se brišu i ljudi postaju bliži jedni drugima. Nove tehnologije u velikoj mjeri poboljšavaju razmjenu dobara i usluga i nude mogućnost bavljenja trgovinom na daljinu, što je razvilo elektronsku trgovinu. Ovo će vjerovatno imati značajan uticaj i na direktna strana ulaganja u usluge, te na ulogu transnacionalnih korporacija u sektoru usluga. Razvoj IT sektora je posebno važan za zemlje u razvoju koje su zainteresovane da iskoriste nove prilike i povećaju ponudu svojih usluga na svjetskom tržištu. Time će manje razvijene države vremenom povećati svoje uslužne kapacitete i izgraditi jaku autohtonu uslužnu industriju, ojačati konkurentnost i povećati vlastiti izvoz. Informaciona tehnologija se pokazala ključnom tehnologijom u protekloj deceniji u cijelom svijetu. Raširena difuzija interneta, mobilne telefonije i širokopojasnih mreža pokazuje koliko je ova tehnologija postala globalno važna. Statistički podaci su pokazali da zemlje u razvoju sa snažnom nacionalnom IT industrijom obično postižu bolje rezultate u privlačenju stranih direktnih investicija (FDI). Početkom ovog vijeka u Bosni i Hercegovini su osnovane mnoge IT kompanije. Nekoliko njih su osnovali državljani BiH koji žive u inostranstvu i koji su imali priliku usvojiti najnovija znanja iz oblasti informatike. Ove firme imale su evidentno pozitivan uticaj na rast domaćeg bruto dohotka, ne samo kroz softverske inžinjere koji rade za njih, već i kroz mnoge druge usluge koje su tim kompanijama potrebne, poput računovodstva, pravnih usluga, obrazovanja, bankarstva itd. Pokazalo se da IT industrija ima značajan potencijal da pokrene ekonomski rast, kreirajući nova radna mjesta i stvaranje novih prihoda. Pozitivan učinak IT industrije na otvaranje novih radnih mjesta pojačava se činjenicom da je IT radno intenzivna industrija. Kao sveobuhvatna tehnologija, IT industrija je pokretač inovacija, proizvoda i procesa u drugim sektorima ekonomije. Trenutno ovaj sektor u Bosni i Hercegovini stvara oko 500.000.000 KM prihoda godišnje, a zaposlenici imaju prosječnu platu mnogo veću od prosjeka u zemlji. U ovom trenutku postoji potencijal za zapošljavanje dodatnih 6.000 ljudi u industriji koja je ekološki prihvatljiva i sa izvrsnim radnim uslovima. Udruživanjem kompanija iz ovog sektora osnovano je nekoliko organizacija koje rade na poboljšanju statusa i uslova IT industrije u zemlji. Pored potrebnog stručnog obrazovanja edukacija se pojačava uz dodatne interne treninge.\nMeđu liderima na domaćem tržištu je kompanija Authority Partners koja je pokrenula vlastitu IT labaratoriju pod nazivom AP LAB. U posljednjih 6 godina kompanija je obučila više od 350 učenika, zaposlivši njih 134 nakon edukacije. Ovi rezultati su postignuti oslanjajući se samo na interne resurse bez ikakvog poticaja ili pomoći sa strane. Dodatna korist koja često ostaje neprimijećena je što promocija IT sektora može doprinijeti poboljšanju ukupnog imidža zemlje te njenog novog i modernog „brendiranja“.\nIzazovi koji stoje pred Bosnom i Hercegovinom, kada je u pitanju promocija IT sektora, mogu se efikasno riješiti samo zajedničkim pristupom koji uključuje sve relevantne zainteresovane strane, od vlade i drugih institucija, preko donatora, industrijskih udruženja, akademske zajednice pa sve do klastera i kompanija. Potrebna je saradnja i bliska interakcija između sudionika kako bi se donijele i primjenile održive mjere podrške za lokalnu IT industriju.\nVrijeme se ubrzano mijenja, a nove tržišne okolnosti uz snažnu IT industriju donose prilike kakve se nisu pružale nikad prije. Razlika u nivou razvoja između zemalja je bila diktirana prirodnim resursima, mobilnošću, trgovinom, turizmom i drugim sektorima koje je neka zemlja posjedovala. Za razliku od predhodnih vremena, IT sektor je pomjerio i izbrisao granice stvoriviši priliku za svaku zemlju da prevaziđe svoje nedostatke. Bosna i Hercegovina može ubrzati svoj ukupan razvoj zahvaljujući solidnoj bazi u IT industriji čiji kapaciteti nisu dovoljno iskorišteni. Dodatna saradnja vlade i IT sektora otvorila bi ogromne mogućnosti, mnoga radna mjesta i dovođenje Bosne i Hercegovine u nivo razvijenih zemalja. Zašto to ne iskoristiti?\nAmina Karić je potpredsjednica Operacija u firmi Authority Partners, jedne od vodećih IT kompanija u Bosni i Hercegovini. Studirala je računarstvo i informatiku na Elektrotehničkom fakultetu u Sarajevu i posjeduje bogato iskustvo na polju informatike, softverskog inžinjeringa i menadžmenta. Gost je predavač na mnogim međunarodnim i domaćim konferencijama.


letovi - Sputnjik Srbija\n16:09 12 Jun 2021\nŠef komiteta za međunarodne poslove američkog Senata Bob Menendez, zajedno sa kolegama iz Češke, Letonije, Nemačke, Litvanije, Irske, Poljske i Velike Britanije, pozvao je da se zabrane svi letovi iznad Belorusije i uvedu sankcije Minsku u svetlu incidenta sa prinudnim sletanjem aviona „Rajan er“ u beloruskoj prestonici.\n„Er Montenegro“, brend nove crnogorske avio-kompanije „ToMontenegro“, poleteće do 1. Juna, a početna odredišta biće Beograd, Ljubljana i Frankfurt.\nAbazović: Imamo najavu direktnih avio-linija iz Rusije i Srbije\nPotpredsednik crnogorske Vlade Dritan Abazović objavio je da postoji najava direktnih avio-linija za Tivat iz Rusije i Srbije.\nTurska niskotarifna avio-kompanija uvodi letove iz Beograda\nAvio-kompanija „Anadoli džet“, niskotarifna podružnica „Turkiš erlajnsa“, uvešće četiri leta nedeljno između Antalije i Beograda tokom predstojeće letnje sezone, javlja portal „Eks-Ju avijejšen“.\nNATO najavio nove rute u niskom vazdušnom prostoru iznad Kosova i Metohije\nNATO je saopštio da civilne avio-kompanije sada mogu da koriste nove jugozapadne vazdušne rute u niskom vazdušnom prostoru iznad Kosova i Metohije, što će, navodi se, poboljšati civilni vazdušni saobraćaj sa aerodroma u Prištini.\nNakon što je Ukrajina predlažila NATO-u da koristi vazdušni prostor iznad Krima za svoje operacije, u Moskvi su ocenili da takav scenario nije realističan i da se Alijansa neće odlučiti na sukob s Rusijom.\nOdgovarajući na pojačanu potražnju u putničkom avio-saobraćaju između Srbije i Crne Gore, „Er Srbija“ je povećala kapacitete za putovanja između dve zemlje, uvođenjem dodatnih letova i promenom tipa aviona na linijama ka Tivtu i Podgorici.


Lojd raspucan, Zvezda sigurna protiv Cibone - Sportska centrala\nLojd raspucan, Zvezda sigurna protiv Cibone\n16 mar 2021. 19:56\nCrvena zvezda – Cibona 85:63 (21:10, 20:18, 16:12, 28:23)\nKošarkaši Crvene zvezde ostvarili su očekivanu pobedu u odloženoj utakmici 14. kola ABA lige.\nCrveno-beli su ubedljivo savladali Cibonu i u pobedničkom ritmu dočekuju derbi u Podgorici u nedelju.\nVečeras pobednik je odlučen već u prvoj četvrtini, u kojoj je Zvezda poentirala samo u šutu za tri poena (6/9) i sa linije sa slobodna bacanja, a taj deo igre rešila je u svoju korist rezultatom 21:10.\nSerijom od 9:0 u prvoj polovini druge četvrtine Cibona je uspela da se približi na 27:23, ali je Lojd pogodio novu trojku i pokrenuo novu seriju svog kluba pa je razlika ponovo ubrzo bila dvocifrena. Posle 20 minuta bilo je 41:28, u trećoj četvrtini prednost domaćeg tima uglavnom je iznosila 15-18 poena, da bi u poslednjoj deonici maksimalno iznosila 24 poena.\nLojd je bio najefikasniji sa 25 poena i 7 pogodđenih trojki iz 10 pokušaja, Jagodić-Kuridža je postigao 14, a Lengston Hol 13 poena. U ekipi Cibone istakao se Roko Prkačin sa 14 poena, dok je jedan manje postigao Marić.\nUoči derbija sa ekipom Budućnosti Zvezda ima skor 17-2 i jednu pobedu više od Podgoričana, dok je Cibona izjednačena sa Partizanom na 7 pobeda i 13 poraza.


BH Telecom postao Platinum partner u pružanju usluga kompanije DELL Technologies - BH Telecom d.d. Sarajevo\nBH Telecom d.d. Sarajevo > Biznis > BH Telecom postao Platinum partner u pružanju usluga kompanije DELL Technologies\n29.04.2021. Šejla Hadžibegić Biznis, Razvoj, Sadržaji\nLider na tržištu IKT rješenja, kompanija BH Telecom, je od sada i Platinum partner kompanije DELL Technologies. U prethodnom periodu ova kompanija je ispunila poslovne zahtjeve i preduslove za Platinum partnera u pružanju usluga iz portofolija kompanije DELL Technologies.\nOstvarivanjem partnerstva, BH Telecom je napravio iskorak u profiliranju kompanije i svojih uposlenika za implementaciju usluga i rješenja iz domena tehničkih i infrastrukturnih projekata koje DELL EMC ima u svojoj ponudi.\nKao jedan od ključnih aktera na polju digitalne transformacije svih segmenata društva, BH Telecom je prepoznao potrebu za specijalizacijom svojih uposlenika i sticanjem dodatnih kompetencija u domenu IKT rješenja, sa ciljem pružanja profesionalne usluge svojim korisnicima i zajedničkog kreiranja novog načina poslovanja.\nBH Telecom će u budućnosti moći pružiti poslovnim korisnicima profesionalne konsultantske usluge samostalno ili u saradnji sa mrežom partnera, kako bi korisnici rješenja ostvarili maximalne benefite pri korištenju istih, a od 1. juna u ponudi BH Telecoma je i novi poslovni model za pružanje prilagođenih projektnih IKT rješenja korisnicima iz domena telekomunikacionih, partnerskih i IT usluga, uz usluge podrške, konsultacija, projektovanja i implementacije željenih rješenja.


-:|Aleksandar Bogunovic cena | Aleksandar Bogunovic krediti | Aleksandar Bogunovic poljoprivredni | Aleksandar Bogunovic poljoprivrednik |\nNaslovna---Agroekonomija---Intervju - Aleksandar Bogunović\nutorak - 03.04.2018\nALEKSANDAR BOGUNOVIĆ, Privredna komora Srbije\nOd januara 2018. godine ste na poziciji sekretara Udruženja, navedite nam pretežnu delatnost Udruženja, poziciju Komore kao i uticaj na poljoprivrednu proizvodnju Srbije.\nUdruženje za biljnu proizvodnju je jedan deo Sektora poljoprivrede Privredne komore Srbije. Pored ovog Udruženja postoje još tri udruženja: za prehrambenu industriju, šumarstvo, preradu drveta, industriju nameštaja i papira i udruženje za stočarstvo i preradu stočarskih proizvoda.\nDo pre dve godine poljoprivreda je bila udruženje u okviru drugog sektora, a sada je osnovan poseban sektor poljoprivrede sa posebnim značajem ali i obavezom za dosta konstruktivniji i detaljniji kontakt privredi kroz ova četiri sektora. Univerzalan pristup prema svim, veoma različitim, oblastima poljoprivrede i prehrambene industrije nije održiv, tako da je nova struktura našeg sektora prilagođena boljem kontaktu, komunikaciji i zastupanju interesa svih aktera u ovoj grani industrije.\nUdruženju za biljnu proizvodnju pokriva deo primarne poljoprivredne proizvodnje u sektoru voća, grožđa, povrća i žitarica, ali i njihovoj daljoj preradi. Fokus nam je na fizička i pravna lica u oblasti primarne poljoprivredne proizvodnje, ali isto tako i na pravna lica koje se bave njihovom daljom preradom. Rad sa članicama se odvija preko posebnih Grupacija gde su članice grupisane prema šiframa delatnosti, pa tako u okviru našeg Udruženja trenutno postoji 10 grupacija, dok u ostatku sektora postoji još 24 grupacije.\nSektor za poljoprivredu pokriva veliki broj privrednih subjekata, ali i fizičkih lica, koji se bave proizvodnjom i preradom hrane. Naš glavni posao je da budemo njihov servis i da zastupamo interese privrede pred Vladom i drugim državnim organima i institucijama. Jedan deo aktivnosti je i da pomognemo internacionalizaciju putem unapređenja međunarodne ekonomske saradnje i promocije Srbije kao dobre investicione destinacije i srpske privrede u zemlji, regionu i inostranstvu; da pružimo podršku domaćim i međunarodnim kompanijama kroz širok spektar usluga, posredovanja, savetovanja i informacija; i da obezbedimo poslovnu obuku u cilju jačanja kompetencija i veština zaposlenih i menadžera, kao i jačanje konkurentnosti domaće privrede u procesu pristupanja Evropskoj Uniji.\nPrivredna komora ima uspostavljen sistem radnih grupa sa svim ministarstvima Vlade Republike Srbije što omogućava brz kvalitetan rad na realizaciji svih inicijativa i upita koji dolaze od naših članica, naročito onih koji su vezani za pravne regulative i akta koje donose republički organi.\nSaradnja sa Ministarstvom poljoprivrede, šumarstva i vodoprivrede ogleda se kroz delovanje Stalne radne grupe preko koje sve zahteve privrede predstavljamo, na jedan novi način, i pokušavamo da prevaziđemo prepreke u rešavanju problema koje imaju naše članice. To praktično znači da neki zahtev, koji može da potekne od svake naše članice, pravilno definišemo i proveravamo da li se tiče samo jedne članice ili celog sektora kojoj ta članica pripada. Nakon toga, ukoliko se inicijativa tiče celog sektora, sazivamo sednicu grupacije i delegiramo temu koja je potekla od neke članice. Ukoliko imamo konsenzus svih predstavnika tog sektora da je tema značajna i da treba da se uputu prema nadležnim institucijama to postaje naša inicijativa i tada je Komora priprema za delegiranje prema jednom ili više ministarstava/institucija. Ovaj postupak podrazumeva pravi način predstavljanja i formulisanja inicijative koji sadrži: razloge zbog čega želimo nešto da se promeni, uticaj promene, koristi zahtevane promene, kao i eventualne posledice po državu koje može promena da prouzrokuje. Ovo je jedan dobar i konstruktivan način rešavanja problema koji se pokazao u našem slučaju kao uspešan.\nNeke od aktivnosti mogu biti vezane i za izmene postojećih pravilnika ili zakona gde po potrebi formiramo i zajedničke radne grupe koje pored predstavnika institucija čine i stručna lica iz kompanija i univerziteta. Na ovaj način doprinosimo i obezbeđujemo i adekvatnu zastupljenost i uključenost privrede u procese koji za njihovo poslovanje mogu imati veliki uticaj, ubrzavamo sam proces izrade takvih dokumenata i obezbeđujemo visok kvalitet i primenu takvih dokumenata u praksi.\nOno po čemu smo i do sada bili prepoznati je vezano za podršku našim članicama u promociji i prodaji njihovih proizvoda kako na domaćim tako i na stranim tržištima. Neke od poznatih aktivnosti su organizacija odlaska i prezentacija naših kompanija na sajmovima u zemlji i inostranstvu, organizacija poslovnih sastanaka, tzv. B2B sastanci, organizacija „Dana dobavljača“, organizacija misija kupaca, izdavanje različitih uverenja i sertifikata i sl.\nMožemo dodatno istaknuti i procese koji su vezani za edukacije i stručna predavanja koja radi naš Centar za Edukacije, kao i na planove za jače uključivanje u procese digitalizacije i automatizacije koji se vode kroz novoosnovan Centar za digitalizaciju PKS, gde će poljoprivreda imati značajnu poziciju.\nKakvi su rezultati Udruženja na čijem ste vi čelu? Da li inicijative koje upućujete prema ministarstvima budu uspešno procesuirane u zahtevima za promene, na osnovu svih vaših argumenata i priloženih pravnih osnova?\nMinistarstva različitom brzinom prihvataju našu sugestiju tj. moć i sposobnost da objedinimo mišljenja i stav privrede, neka brže, a neka sporije. U svakom slučaju trend je pozitivan, krećemo se u pravom pravcu, postoji sve veće razumevanje, sve veća spremnost da se pojedini zakoni ubrzaju da se skrate postupci i procedure uz pomoć radne grupe koje okuplja Komora čime se smanjuje opterećenje nadležnih institucija i ministarstava, a sve ovo ide u prilog svih aktera procesa. Postoje inicijative koje nekada okupljaju i tri ili više institucija i svaka od njih na određenu problematiku gleda sa svog aspekta. Tu može da nastane situacija da jedna odbija inicijativu, pa u tim slučajevima ulažemo dodatni napor u pregovorima kada svoju pregovaračku moć jačamo raznim statističkim podacima, analizama, poređenjima i sl. Dodatna specifičnost poljoprivrede i pravne regulative u ovoj oblasti da se ona mora u potpunosti uskladiti sa regulativom EU i to je nešto što svi znamo i pokušavamo da nađemo prava rešenja uz poštovanje evropskih okvira.\nKoji su Vam ciljevi za proizvodnju 2018.god.? Šta ste stavili u prioritete u saradnji sa Privredom i institucijama sa kojima treba da zatvorite ceo jedan krug?\nNaš glavni cilj jeste da probamo da sve privredne subjekte na pravi način organizujemo kroz pomenute grupacije. Privredna komora Srbije od prošle godine svoju ulogu je započela kao jedan nov sistem gde je prethodni period protekao u usaglašavanju i stvaranju jedinstvenog sistema sa jasnim, definisanim ciljevima i radnim zadacima svakog sektora. Oni se sprovode kroz rad grupacija gde svaka grupacija ima svog predsednika i zamenika, pa nadalje ka definisanim sekcijama u pojedinim regionima lokalnog nivoa, a sve u cilju uspostavljanja jedinstvenog delovanja i obuhvata što više privrednih subjekata u samom radu sistema. Svrha ovakve organizacije upravo i jeste da svi privredni subjekti shvate da je to za njih idealan sistem preko kojeg mogu kvalitetno da deluju, da mi obezbeđujemo dobru platformu za rad, da na jednom mestu mogu da iskažu sve svoje potrebe i zahteve. Pored zastupanja interesa privrednih subjekata prema ostalim pravnim licima, rad Komore se ogleda i u analitičkim poslovima, ispitivanja drugih tržišta, samog nastupa i potražnje kao i povezivanje stranih kompanija sa domaćim i posredovanje u pregovaranju i sl. Istakao bih jedan primer gde smo bili najaktivniji što se tiče primarne poljoprivrede, a to je organizacija Dana dobavljača gde smo velikim trgovinskim lancima organizovali sastanke sa potencijalnim dobavljačima roba gde praktično izlazimo iz portfolija privrednih subjekata odnosno pravnih lica s obzirom da se bavimo i poljoprivrednim gazdinstvima među kojima ima velikih proizvođača. Naravno i preko zadruga, koji su naši članovi, indirektno pomažemo fizičkim licima tj. poljoprivrednim gazdinstvima. Trenutno radimo na analizi lanaca vrednosti u nekoliko sektora poljoprivrede sa ciljem definisanja adekvatnih preporuka i potencijalnih usluga koje bi doprinele jačanju konkurentnosti naših proizvoda i njihovom boljem pozicioniranju na adekvatnim tržištima. Jedan od alata će biti i internet portal na kojem radimo uz podršku USAID projekta koji će dati nov set informacija i korisnih podataka za naše članice vezano za izvoz poljoprivrednih proizvoda.\nVi ste danas, kao predstavnik Privredne komore, u Novom Sadu održali jedno edukativno predavanje u saradnji sa Ministarstvom poljoprivrede, šumarstva i vodoprivrede Republike Srbije na temu IPART fondova. Šta je po vašem mišljenju IPARD program, šta bi istakli u okviru njega i na čega da se posebno obrati pažnja?\nIstakao bi da je IPARD značajan ne samo za poljoprivredu nego za celu Republiku Srbiju. IPARD predstavlja prvi test za članstvo u Evropsku uniju. Dobra realizacija programa podrazumeva da ste spremni da primenite pravne tekovine EU, da imate potrebna pravna akta, i da ste u stanju da ih sprovodite u praksi. I upravo će IPARD pokazati da li je i koliko je Srbija na dobrom putu ka EU. Program pre svega služi da se čitav sektor postepeno podigne na jedan viši nivo koji će biti u stanju da ispoštuje sva pravila i standarde koji su u EU. Što smo bliži više smo usklađeniji, sistem je uhodaniji, a sve u cilju podizanja nivoa cele privrede koji je potreban kako bi sutra opstao u EU. Sve članice EU sprovode jedinstvenu poljoprivrednu politiku zato se i zove Zajednička poljoprivredna politika (ZPP) ili čuveni The Common Agricultural Practice - CAP. Za akreditaciju IPARD programa država je morala da dostavi Evropskoj uniji Akcioni plan Republike Srbije kojim se definiše dinamika usklađivanja i usaglašavanja pravilnika sa EU. S druge strane nije samo dovoljno da se napomenuto uskladi na papiru nego je potrebno u praksi i sprovesti sve u delo, znači ako ste rekli da će te sprovoditi kontrolu nivoa određenog elementa u nekoj namirnici onda je potrebno da dokažete da to i radite u praksi da inspekcijski organi sprovode pravilnik na pravi način. To je jedan od glavnih pokazatelja i važnosti IPARD-a, s druge strane on je instrument koji pomaže fizičkim licima isto tako kao i pravnim subjektima da kroz finansijsku podršku unapređuju svoju konkurentnost, na domaćem i inostranom tržištu, i pripremaju sebe da poštuju nova pravila, pravilnike i zakone koji će od momenta članstva u EU biti potpuno harmonizovani.\nKoliko smo mi spremni za IPARD? Da li je po Vama broj od 233 pristiglih prijava, zahteva za prvi objavljen konkurs očekivan ili je zapravo niži i koliko u ovoj godini možemo da računamo, ako sve bude po planu, da se ta sredstva i povuku?\nZanimljivo je da se Srbija sprema za IPARD program od 2007. godine kada je i napravljen ceo elaborate za uspostavljanje tih operativnih struktura programa. Tada se krenulo u pripremanje institucija da bi čak 2011. godine bila pripremljena i određena simulacija tog programa kako bi se sa jedne strane institucije testirale kako će to da rade, a s druge strane da bi se korisnici pripremali na nove uslove i zahteve. Nažalost mi nikada nismo na pravi način testirali funkcionisanje tog sistema. Idealna priča bi bila da smo dve godine pre početka IPARD-a funkcionisali sa nacionalnim sredstvima po sličnom modelu pa bi onda znali i korisnici i inspektori i sve operativne strukture kako će sve to da izgleda, identifikovali bi se određeni problem i napravila adekvatna rešenja. Zbog toga se sada susrećemo sa situacijom da je IPARD program pokrenut, a dobijamo dosta pitanja u vezi nejasnoća oko dokumentacije uz prisustvo strahova od strane potencijalnih korisnika o tome koliko će biti u stanju da ispune sve zahteve. Mislim da prethodne godine nije bilo tako jake promocije kolika je bila pre 3-4 godine. Bilo bi dobro da je Pravilnik za sprovođenje mera došao ranije, bar godinu dana ranije, jer se moglo krenuti i ranije sa intenzivnijim promocijama, podelom priručnika i sl. Takođe kao problem vidim i nedostatak raspoloživih finansijskih sredstava do kojih fizička lica i pravni subjekti teško dolaze ili ih ne poseduju kako bi finansirali investiciju na koju ostvaruju IPARD podsticaj. I dalje su kreditne linije banaka za poljoprivrednike nepovoljne, pogotovo što se tiče kamata i garancija. Postoje modeli u okolnim zemljama koji su ovaj problem regulisali sa dobrim garancijskim fondovima i povoljnim kreditnim linijama koje su favorizovale korisnike IPARD fondova uz garanciju države. Ima nagoveštaja i radi se na tome, da se kod nas poboljšaju uslovi za obezbeđenje finansijskih sredstava. Vršena je promocija prema bankarskom sektoru, oni su upoznati sa detaljima funkcionisanja IPARD-a i mnoge od njih su pripremile programe prema pomenutim korisnicima i ja se nadam da će uskoro i izaći na tržišta sa istim.\nMožemo sada da izvedemo jednu simulaciju procesa od predaje dokumentacije do momenta realizacije čitave investicije i povrata sredstava. Uzmimo na primer da poljoprivredno gazdinstvo želi da nabavi traktor u vrednosti od 50.000 eur i da je konkurisalo i predalo dokumentaciju za IPARD do 26.februara. Koliko će zapravo proći vremena od momenta predaje dokumentacije do realizacije tj. povrata sredstava, šta je to što ih čeka u međuvremenu, na kraju i sve vezano za monitoring i kontroling?\nOd momenta podnošenja zahteva do donošenja pozitivnog rešenja teoretski rok za ministarstvo je 9 meseci da pregleda dokumentaciju i donese odluku, ali svakako će se oni truditi da taj rok bude što kraći, što zavisi od broja primljenih zahteva. Od momenta dobijanja pozitivnog odgovora možete da krenete u nabavku tj. investiciju što verujem da se može uraditi za vrlo kratak period. Prema rešenju za odobravanje investicije rok za nabavku opremu bi trebao da bude do 6 meseci. Kada Vam stigne oprema, u ovom slučaju traktor, i dobijete sve papire za to sredstvo možete odmah da podnesete zahtev za povrat finansijskih sredstava. Opet, u zavisnosti od broja predatih zahteva za povrat, zavisiće i brzina obrade koja se vrši po predaji, a maksimalni rok za obradu je šest meseci. Iz ovog možemo da zaključimo da za nabavku opreme i sl. rok za celokupnu realizaciju bi mogao da bude i 21 mesec. Za investicije u građevinske radove će biti dve godine, a treba planirati i vreme prikupljanja celokupne dokumentacije i dozvola za sam objekat nakon čega se predaje dokumentacija za povrat sredstava. Svakako da će se ministarstvo truditi da ti rokovi budu što kraći, ali će oni u velikoj meri zavisiti i od broja i kvaliteta pristiglih zahteva i broja zaposlenih u Upravi za agrarna plaćanja, kao i sposobnosti tehničkih tela IPARD programa da u što kraćem roku obave svoje delove posla.\nJako značajno je istaći da za svaki korisnik IPARD-a podleže kontroli u narednih 5 godina (od momenta podnošenja zahteva), gde praktično postoje različite strukture kojima ste vi u obavezi da omogućite kontrolu. Sama kontrola počinje pri podnošenju zahteva i odnosi se na administrativnu kontrolu, zatim sledi kontrola inspektora na licu mesta koji proverava da li je sve onako kako ste naveli u dokumentaciji (provera da nije već započeta od pre realizacija investicije), nakon nabavke sredstava, opreme i sl. i predaje zahteva za povrat vrši se kontrola i administrativna i na licu mesta inspektori proveravaju stvarno stanje postojanja i izvršenja investicije. Treba naglasiti da u svakom trenutku od momenta dodele sredstava možete očekivati EU kontrolu- revizore koji će nasumično kontrolisati korisnike. Takve kontrole se ne najavljuju, a sasvim je sigurno da ćete imati kontrolu nakon 5 godina od dodele sredstava, kada se utvrđuje da li je taj predmet investicije i dalje u funkciji i nameni za koju je odobren. Važno je napomenuti da ne smete otuđiti premet investicije ili promeniti mu namenu. Ukoliko do toga dođe slede sankcije tj. zahtev za vraćanje dobijenih sredstava fondu u potpunosti.\nStandarde Zaštite životne sredine koje EU potencira od naše zemlje poslednje 2 godine, a tiču se upravo ovog programa, jako je teško zadovoljiti u ovom trenutku kada znamo da dosta ruralnih mesta nema ni kanalizaciju ni prečistače otpadnih voda, a upravo su te sredine potencijalna mesta za investicije. Kako oni da se suoče sa tim, sa zahtevnim projektima koji sadrže tačke Zaštite životne sredine, da ih ispune i konkurišu za sredstva IPARD fonda?\nUpravo je i najkompleksniji deo ove priče ispunjenje ekoloških standarda, kada znamo da se 90% naše zemlje kategorizuje kao ruralna sredina, a i deo urbanih centara nije dovoljno pokriven kanalizacionom mrežom. U urbanim delovima gde je zadovoljavajuća pokrivenost postoji drugi problem, a to je ne postojanje opštinskih prečistača otpadnih voda. EU standardi po ovom pitanju su striktni i podrazumevaju prečišćavanje otpadnih voda, koja u nekim slučajevima može podrazumevati prečišćavanje u sve tri faze - mehaničku, hemijsku i mikrobiološku. Ovakve investicije su skupe i nažalost mali broj postrojenja u našoj zemlji je regulisao na pravi način tretman otpadnih voda. U važećem objavljenom pravilniku za IPARD, navedena je lista ekoloških uslova koji se moraju ispuniti i po mom mišljenju najveći problem će imati pravna lica koja se bave animalnom preradom s obzirom da kod njih otpadne vode imaju veće opterećenje nego kod drugih sektora.\nUporedno postoje Nacionalni fondovi i IPARD fond. Šta bi Vi poručili svim subjektima u ovoj zemlji, bili oni pravni ili fizička lica, da li da se opredele za jedne ili druge fondove ili je sve jedno samo da se posvete i usredsrede na napredak?\nPomenuti fondovi isključuju jedni druge. U pravilniku IPARD fonda tačno postoji jedno poglavlje gde je definisano razgraničenje sa nacionalnim merama i gde jasno stoji u svakoj meri kako se korisnici i tip podrške razlikuju u odnosu na nacionalni program ruralnog razvoja, i kada postajete IPARD korisnik. Konkretni primer je za broj krava gde je do 20 grla kada ste deklarisani kao korisnik za Nacionalni fond, a preko broja 20 prelazite u IPARD korisnike. Poslednja izmena IPARD-a je malo promenila tu definiciju i sada možete biti korisnik IPARD fondova i sa na primer 1 grlom, ali na kraju investicije morate imati onaj broj koji se propisuje IPARD-om. Čekaju se eventualne izmene Nacionalnih programa. Lakše je koristiti Nacionalne fondove, kao što su Nacionalni program za ruralni razvoj, programi Jedinica lokalne samouprave i Autonomne pokrajine. Nedostatak ovih fondova je taj što su ovi fondovi vezani za godišnji program, uglavnom daju manje procentualne povraćaje i vezuju se za niske maksimume povraćaja, a uglavnom imaju po jedan konkurs godišnje- tako da je neke veće investicije teže u tom periodu realizovati što nije slučaj kod IPARD-a. Sve u svemu preporučujem svima da se dobro informišu pa tekonda da odluče kod kojeg fonda će da konkurišu. Za one koji po svojoj veličini ili strukturi predstavljaju potencijalne korisnike IPARD programa, preporuka je da ga dobro prouče i počnu da se pripremaju za njegovo korišćenje jer verovatno neće imati drugih mogućnosti za dodatne podsticaje, a biće u prilici da se testiraju i za potencijalno znatno veća sredstva koja bi trebali imati po ovom osnovu na raspolaganju od momenta članstva u EU.\nRadili ste u Ministarstvo privrede 13 godina, sada ste u komorskom sistemu i posedujete veliko iskustvo iz poljoprivrede kao tehnolog. Šta bi Vaša preporuka bila svim proizvođačima za 2018. godinu, bilo da su oni fizička lica ili pravni subjekti, šta da urade, a šta da ne urade tj. šta da nauče na tuđim greškama, a ne na svojim?\nMi već deceniju pričamo o klimatskim promenama, a slabo šta radimo da se njima prilagodimo odnosno da se spremimo za posledice tih promena. Sva modernizacija u poljoprivredi, nova rešenja, nove tehnologije i agrotehničke mere, nove mere zaštite i nove biljne vrste su sve ono što treba da doprinese da bi se umanjile posledice klimatskih promena. Upravo jedna moderna poljoprivreda i jeste bazirana na tome da ne zavisi od klimatskih promena i ako je primenjujete nećete trpeti posledice. Savetujem svima da slušaju savete struke i nauke, primenjuju sve principe pametne poljoprivrede i da je to ključ uspeha da budu uspešniji i konkurentniji. IPARD program i jeste tu da bi potpomogao primenu svih novina i dostignuća. Pamtim reči jednog profesora: ’’ Bolje imati 1 ha voćnjaka pod punom zaštitom (u smislu sistema protivgradne mreže i sistema za navodnjavanje i orošavanje) nego 5ha bez zaštite’’\nBilten 'Za našu zemlju', broj 63, mart 2018.


Američki zakonodavci se pripremaju za još jednu političku bitku oko budžetskih nevolja zemlje. Lider republikanaca u Senatu, Mič Mekonel, danas je upozorio da je njegova partija završila razmatranje bilo kakvih povećanja poreza i kao gost TV programa ABC naglasio da je „pitanje poreza završeno“.\nOn je rekao da predsednik Obama i zakonodavci sada treba da se usredsrede na kresanje troškova, naglasivši da je vašingtonska „zavisnost od trošenja“ najveći problem zemlje. Međutim, liderka demokrata u Predstavničkom domu, Nensi Pelosi, u emisiji TV CBS, rekla je da porez još nije skinut sa dnevnog reda. Ona je objasnila da zakonodavci sada treba da razmotre ukidanje povlastica i smanjenje poreza organizacijama od specijalnog interesa i indistrijama koje su u dobroj situaciji, pa im povlastice nisu potrebne.\nSve se to događa manje od nedelju dana otkako su zakonodavci usvojili kompromisni zakonski predlog i izbegli „fiskalnu provaliju“ – kombinaciju većih poreza i dubljih kresanja troškova, s ciljem da reše hronične budžetske deficite zemlje i sve veći dug, koji sada premašuje 16 hiljada milijardi dolara. Usvajanjem tog zakonskog predloga je predupređeno stupanje na snagu povećanja poreza za sve, osim najbogatijih Amerikanaca.\nPredsednik i zakonodavci su time takođe dobili još dva meseca za dogovaranje o smanjenju troškova, pre uvođenja mera štednje. Pored toga, Kongres će uskoro morati da glasa o povećanju granice duga zemlje. Funkcioneri kažu da zemlja ima novac da plaća račune još svega dva meseca, a da će potom morati da pozajmi novac da bi izmirila postojeće finansijske obaveze. Neki ekonomisti smatraju da bi zemlja, ako se ta pitanja ne reše, mogla da potone u još jednu recesiju.\nSenator Mič Mekonel je danas rekao da je optimista i da zakonodavci mogu da izbegnu fiskalnu krizu, objasnivši da „mogu da reše stvari veoma brzo – s obzirom da to nisu nova pitanja“. Neke demokrate, među kojima je član Predstavničkog doma iz Merilenda, Kris Van Holen, sumnjaju u to. On je kao gost TV mreže „Foks“ rekao da je Mekonelov stav „recept za dalji zastoj“.\nRepublikanski zakonodavci su takođe iskoristili današnje političke emisije da izraze sumnje u pogledu bivšeg republikanskog senatora Čaka Hejgela, koga bi predsednik Obama mogao da imenuje za sledećeg sekretara za odbranu. Republikanski senator Lindzi Gream je rekao da bi Hejgel bio sporan kandidat. Gream je kao gost CNN-a rekao da je Hejgel neprijateljski nastrojen prema Izraelu i previše spreman na kompromis sa Iranom. Međutim, drugi po rangu demokrata u senatu, Dik Derbin, na istom programu je rekao da bi Hejgel bio „ozbiljan kandidat“ za položaj, ako bude nominovan.